Rainbow Six Siege Akan Terus Menerima Content Pada Tahun Hadapan

Ini telah diumumkan oleh Ubisoft, dalam sebuah stream di Twitch.

Tidak dapat dinafikan, Rainbow Six Siege merupakan antara siri FPS kompetitif terbaik buat masa ini dan pilihan Ubisoft untuk meneruskan rancangan mengeluarkan DLC bagi siri ini sememangnya suatu berita yang menggembirakan.
Pengumuman ini telah dilakukan melalui laman Twitch Ubisoft dan juga melalui laman Twitter mereka. Namun begitu, buat masa ini masih belum ada berita samada DLC untuk tahun 2017 akan mengikut format yang telah dilaksanakan pada tahun ini iaitu 4 map serta 8 operator baru.
Baru-baru ini, Ubisoft telah mendedahkan DLC terakhir Rainbow Six Siege untuk tahun 2016 yang mengetengahkan CTU (counter terrorism unit) Jepun, Special Assault Teams (SAT).
Rainbow Six Siege juga masih lagi mempunyai ikutan yang ramai di Steam, dalam laporan baru-baru ini.

The past year has been an incredible journey, and we are excited to have you join us for another full year of content! pic.twitter.com/2W9youloDJ
— Rainbow Six Siege (@Rainbow6Game) November 13, 2016


Battlefield 1943 Akhirnya Menjadi Realiti Di PC Selepas Kira-Kira 9 Tahun

Selepas sekian lama menanti, bergembiralah pemain di PC.

Battlefield 1943 merupakan sebuah game keluaran DICE yang dilancarkan eksklusif di konsol, iaitu dikeluarkan untuk PS3 dan Xbox 360 pada tahun 2009. Kini, selepas hampir sembilan tahun nanti, para pemain di PC akhirnya dapat merasa untuk bermain game ini.
Terima kasih kepada sebuah mod ini, peminat tegar Battlefield di PC berpeluang untuk kembali ke Perang Dunia Kedua. Korang boleh muat-turun mod ini di sini.
Semasa artikel ini ditulis, review yang diberikan oleh para pemain adalah 9.4/10, yang mana 11 pemain telah meletakkan rating.

Terima kasih, PC Gamer.


OpTic Gaming: Bermulanya Kebangkitan Pasukan DotA 2 Amerika Syarikat?

DotA 2, mampukah mereka memberi saingan dalam dunia kompetitif yang cukup mencabar ini?

Pengumuman pasukan OpTic Gaming dengan pemain-pemain veteran seperti Misery, Ppd, pajkatt, CCnC, dan Zai pasti mendapat perhatian ramai dari komuniti DotA umumnya. Namun begitu, terlintas di pemikiran penulis samada pasukan ini mampu memberikan kekangan pada pasukan-pasukan elit yang telah wujud.
Pasukan ini berpotensi untuk melahirkan peminat yang baru dan mewujudkan satu suasana yang baru bagi peminatnya. OpTic Gaming kini telah menyertai beberapa series gaming yang dilancarkan seperti PGL Dota 2 Open, SL i-League Invitational, Perfect World Masters dan kini yang sedang berlangsung adalah AMD SAPPHIRE Dota PIT.
https://www.youtube.com/watch?v=r-R5sAku1JQ
Mari kita tunggu dan lihat apa yang boleh dibawa oleh OpTic Gaming ke arena DotA 2 kelak.


Multiplayer Cyberpunk 2077 Terpaksa Dibatalkan Kerana Pelancaran Yang Kucar-Kacir

Pada asalnya, CD Projekt Red ingin mengeluarkan game Cyberpunk versi multiplayer selepas pelancaran Cyberpunk 2077.
Malangnya menurut Eurogamer, semuanya berubah selepas pelancaran Cyberpunk 2077 yang kucar-kacir.
Seperti yang kita semua tahu, selepas ditunda tiga kali, Cyberpunk 2077 hadir ke platform PC dan konsol dengan pelbagai masalah teknikal.

Ketua quest designer dan koordinator Phillip Weber berkata, pihaknya perlu melihat di manakah keutamaan untuk Cyberpunk 2077 selepas dilancarkan.
Keutamaan itu adalah orang-orang yang bertanggungjawab terlibat dalam banyak projek. Namun, perubahan rancangan membuatkan projek-projek lain terpaksa dibatalkan.
Dengan Cyberpunk 2077, CD Projekt Red mahu melakukan banyak perkara dalam masa yang sama. Dan pihak mereka mahu fokus kepada aspek apa yang bagus kepada game tersebut.


Escape from Tarkov Arena Diumumkan – Game FPS 5v5 Kompetitif

Escape from Tarkov sememangnya sebuah game genre raid yang sangat popular di PC. Kini, Battlestate telah mengumumkan sebuah game spin-off yang berasingan daripada game asalnya ini.
Escape from Tarkov Arena diumumkan, iaitu sebuah game first-person shooter yang boleh dikatakan lebih “tradisional”. Membawakan mekanik shooter yang sama dengan game asal, Escape from Tarkov Arena menampilkan gameplay kompetitif 5-lawan-5 di dalam arena.
Saksikan trailer gameplay pertamanya:

Escape from Tarkov Arena boleh didapati secara percuma oleh pemilik pek Edge of Darkness. Untuk pemain lain, Escape from Tarkov Arena perlu dibeli secara berasingan, namun pemain tidak perlu memiliki game asal Escape from Tarkov untuk bermain Escape from Tarkov Arena.
Escape from Tarkov Arena akan memulakan sesi percubaan tertutup pada tahun ini. Tiada tarikh pelancaran diumumkan buat masa ini.


Ramai Yang Dah Mula Main Call of Duty: Mobile Guna Mouse/Keyboard

Call of Duty: Mobile telahpun dilancarkan sepenuhnya ke iOS dan Android semalam. Untuk pasaran Asia Tenggara, Garena telah bekerjasama bersama Activision dan Tencent untuk menerbitkan game shooter yang tersohor ini.

Selain mode-mode klasik Call of Duty yang cukup popular seperti Domination, Team Deathmatch, dan Search & Destroy — CoD: Mobile juga membawakan mode kegemaran ramai iaitu Battle Royale. Korang boleh muat-turun game ini melalui iOS di sini dan melalui Android di sini.
Baru sahaja dilancarkan, para pemain sudah mula bermain game ini menggunakan mouse/keyboard di skrin yang lebih besar di PC. Ya, korang bacanya dengan betul — walaupun platform PC sudahpun mempunyai versi Call of Duty yang lebih baik, namun ada juga pemain yang ingin bermain game ini dengan mouse/keyboard, yang sepatutnya dimainkan menggunakan touchsreen.
Hendak melakukan perkara ini sungguh mudah. Secara asasnya, pemain harus muat-turun dan install GameLoop di PC, kemudian sambungkan dengan akaun yang pemain dah mulakan di mobile, dan pemain boleh terus bermain Call of Duty: Mobile di PC, menggunakan mouse/keyboard.

Semestinya, secara rasminya bukanlah Acitivion yang membenarkan pemain menggunakan mouse/keyboard dalam CoD: Mobile. Apakah mereka akan melakukan sesuatu untuk membanteras kelakuan ini daripada terus membuli para pemain yang secara jujurnya menggunakan touchscreen di mobile?


Sony Memperkenalkan PS4 Pro, Akan Dilancarkan 10 November

Sony semasa acara PlayStation Meeting yang baru sahaja tamat sebentar tadi telah memperkenalkan PlayStation 4 Pro kepada umum.

[KEMASKINI]: Sony telah mengumumkan bahawa harga PS4 Pro adalah RM1,799 dan tarikh pelancarannya akan diumumkan kemudian.
[LAPORAN ASAL]:
PlayStation Neo telah diperkenalkan Sony dengan nama rasminya, PS4 Pro. Ia akan dilancarkan pada 10 November 2016 dengan harga USD399. Buat masa ini, harga untuk pasaran Malaysia masih belum diumumkan.

PS4 Pro akan menyokong DualShock 4 versi sedia ada dan versi yang serba baru, di mana ia didatangkan bersama-sama dengan PS4 Slim dan PS4 Pro ini sendiri.

Introducing the super-charged #PS4PRO, delivering the sharpest gaming experiences ever seen. #PlayStationMeeting pic.twitter.com/qnDuTFcbwH
— PlayStation Europe (@PlayStationEU) September 7, 2016
PlayStation Architect Mark Cerny telah naik ke pentas dengan menerangkan bahawa PS4 Pro bakal memiliki keupayaan untuk stream kandungan HDR dan 4K, pemprosesan yang lebih pantas, dan size hard drive sebanyak 1TB.

Lebih menarik, Cerny mengatakan para pemain tidak semestinya memerlukan 4K TV atau HDR-supported untuk menggunakan PS4 Pro. Beliau berkata, apabila PS4 Pro dihidupkan, ia akan memilih dengan sendiri apakah resolusi yang paling sesuai untuk dimainkan pada waktu itu. Sebagai contoh, pemain boleh memainkan PS4 Pro di HD TV dan mereka masih boleh merasai perbezaan yang bakal ditampilkan.
Selain itu, beliau turut menyatakan, kepada pemain yang mempunyai PS4 Pro dan PlayStation VR, ia akan memberikan penambahan grafik ketara untuk sebahagian game VR kelak.

Sebuah aplikasi Netflix baru akan disertakan dengan PS4 Pro ini semasa pelancaran agar para pelanggan boleh melakukan streaming dengan kandungan 4K.
Berikut adalah senarai game yang disebut tadi semasa pengenalan PS4 Pro, yang mana ia akan menyokong konsol terbaru ini:
Telah keluar atau akan dilancarkan pada 2016:

Deus Ex: Mankind Divided
Rise of the Tomb Raider
Watch Dogs 2
Call of Duty: Infinite Warfare
Killing Floor 2
Modern Warfare Remastered
Call of Duty:Black Ops 3 (dengan day one patch)
FIFA 17
Battlefield 1
Dishonored 2

Akan Datang:

Mass Effect Andromeda
For Honor
Spider-Man
Horizon Zero Dawn (juga dalam HDR)


Ubisoft Mempertimbang Untuk Menukar Judul Rainbow Six Quarantine Kerana Pandemik COVID-19

Rainbow Six Quarantine merupakan satu daripada sekian banyak game yang sedang dibangunkan Ubisoft yang sudah lama tidak mendapat perkembangan terbaharu.
Judul ‘Rainbow Six Quarantine’ mungkin satu judul yang agak menarik semasa pertama kali diperkenalkan pada tahun 2019. Namun, selepas pandemik global yang berlaku sepanjang 2020, yang masih tidak menunjukkan tanda reda, ‘Quarantine’ boleh dikatakan istilah yang mungkin agak sensitif.
Semasa sesi soal jawab bersama pelabur dalam laporan kewangan terbaharu Ubisoft, CEO-nya, Yves Guillemot mendedahkan yang mereka kini sedang menilai sama ada untuk menukar judul tersebut ataupun tidak, walau bagaimanapun tidak sebarang kata putus dibuat buat masa ini.
Kali terakhir kita mendengar tentang perkembangan Rainbow Six Quarantine adalah kira-kira tiga bulan lalu apabila Ubisoft mengumumkan penundaan tarikh pelancaran game ini. Tiada tarikh pelancaran ditetapkan ketika ini, namun mereka meletakkan game ini dalam tahun fiskal antara April 2021 hingga Mac 2022.
Terima kasih, Gamespot.


Game Percuma PlayStation Plus Mac 2022 – Ghost of Tsushima: Legends, Brothers: A Tale of Two Sons, Team Sonic Racing, Ghostrunner

Sedar tak sedar, kita dah beralih ke bulan ketiga untuk 2022. Apa game percuma untuk kali ini pula?
PlayStation Asia telah mengumumkan senarai game percuma yang akan diberikan dalam langganan PlayStation Plus untuk pasaran Asia bagi bulan Mac 2022.
Ianya adalah seperti berikut, yang boleh diambil dari 1 Mac hingga 4 April 2022:
Ghost of Tsushima: LegendsBrothers: A Tale of Two SonsTeam Sonic RacingGhostrunner

Bagi korang yang masih belum ambil game-game percuma untuk bulan Februari 2022, korang masih ada masa sehingga 28 Februari ini.


E3 2016: Dead Rising 4 Umumkan Kembalinya Frank West – Photojournalist/Zombie Hunter Kegemaran Ramai!

Hero dan ikon siri Dead Rising Frank West kembali lagi di dalam trailer pengumuman Dead Rising 4! Dan seperti biasa, beliau membawa bersama stail lawak morbid beliau ke francais zombie game ini!

Bagi mereka yang biasa dan pernah bermain siri Dead Rising ini, objektif permainan mungkin tidak terlalu diutamakan. Sebaliknya, ramai daripada penggemar game ini minat cari pelbagai cara dan merekabentuk pelbagai kenderaan, senjata dan gabungan kenderaan bersenjata bagi melakukan penderaan maksima kepada gerombolan zombie Dead Rising!
Dead Rising 4 dijangka akan dilancarkan penghujung tahun ini!


16 Pemain Bersedia Untuk PES 2017 SEA CL Online Qualifiers Series 1

PES 2017 SEA CL Online Qualifiers Series 1 akan bermula pada malam ini – dengan 16 pemain terbaik PES Asia Tenggara akan berentap.

PES League Asia telah mengumumkan 16 pemain yang akan bermain dalam PES 2017 SEA CL Online Qualifiers Series 1 – yang telah dihantar masing-masing dari PES League Malaysia, PES League Indonesia, PES League Vietnam dan PES League Thailand – Sienwinning.
4 wakil Malaysia yang bakal membawa nama tanah air dalam pertemuan rantau ini, yang dipilih melalui kelayakan online yang diadakan oleh PES League Malaysia, adalah:

Zainul Ariffin Burhanuddin (Juara DBKL KUL GAMES PES2017 Tournament – November 2016)
Syeriiqbal Mustapha (Juara Chillax PES 2017 Tournament – Oktober 2016)
MD Krie (Juara Chillax PES 2016 Tournament – Ogos 2016)
Naim MisaiFix

Berikut pula adalah senarai pemain dari negara Thailand, Indonesia dan Vietnam:

Bagi anda yang tidak tahu, PES 2017 SEA CL Online Qualifiers bakal mempunyai 5 siri. Setiap pemenang daripada 5 siri ini akan berentap dalam SEA CL Online Qualifiers Finals. Pemenang daripada perlawanan akhir tersebut akan diberikan kelayakan automatik ke Bandung, Indonesia, di mana PES SEA Finals 2017 (offline) akan berlangsung.

Slot ini merupakan slot khas yang diberikan oleh PES League Asia. Bagi setiap negara, iaitu Malaysia, Indonesia, Vietnam, Thailand dan Singapura, 4 slots lain akan disediakan – terpulang kepada negara masing-masing untuk memilih 4 pemain terbaik mereka.
Untuk mengetahui bagaimana PES League Malaysia memilih 4 pemain ini, anda boleh membacanya di sini.
Pemain PES negara ketika PES SEA Finals 2016 di Hanoi, Vietnam.


Bandai Namco Keluarkan Teaser Trailer Untuk Projek Terbaru Mereka – Digelar ‘Project #1514’

Bandai Namco telah memuat-naik satu video teaser trailer terbaru, yang mengusik para peminat tentang projek terbaru yang mereka sedang bangunkan.

Digelar Projekt #1514, ia akan dibangunkan oleh Dimps, yang mana telah membangunkan game-game seperti Street Fighter V, Freedom Wars, and Dragon Ball Xenoverse. Mungkinkah sebuah lagi game fighting akan dikeluarkan oleh penerbit ini?
Korang boleh saksikan video ini di bawah:

Tiada sebarang maklumat lanjut boleh kita dapati daripada video ini, selain Bandai Namco hanya akan berkongsi lebih lanjut pada masa akan datang.


Playlist Lagu-Lagu Asal Yang Digunakan Dalam Red Dead Redemption 2 Kini Ada Di Spotify & Platform Lain

Dalam review Red Dead Redemption 2, penulis mengatakan, “Sinematografi dan lagu dalam RDR2 adalah umpama isi dan kuku yang membuatkan game ini menyampaikan sebuah jalan cerita yang mampu membuat kita meremang, menggigil dan seterusnya menitiskan air mata.”
Terkini, Rockstar telah melancarkan playlist yang mengumpulkan lagu-lagu penuh syahdu yang dimainkan dalam Red Dead Redemption 2. Playlist ini boleh didengar di Spotify, Apple Music dan beberapa platform penstriman muzik lain.

Playlist yang dilancarkan ini ialah ‘Original Soundtrack’ (gubahan asal lagu tersebut), manakala menurut kenyataan yang dikeluarkan Rockstar, playlist untuk ‘Original Score’ (gubahan untuk ditampilkan dalam game) akan dilancarkan kemudian, juga pada tahun ini.
Red Dead Redemption 2 kini boleh dimainkan di PS4 dan Xbox One.


Pencipta Final Fantasy, Hironobu Sakaguchi Rancang Syarikat Development Baru!

Bapa kepada siri Final Fantasy kini mahu kembali meletakkan dirinya di mata dunia!

Hironobu Sakaguchi-san, pencipta siri Final Fantasy, menyatakan bahawa dia merancang untuk membuka syarikat development baru. Perkara ini dikongsi semasa siaran Mistwalker baru-baru ini.
Hironobu Sakaguchi-san
Tidak banyak perkara yang dikongsikan sangat, tetapi Sakaguchi-san ada menyatakan bahawa beliau mempertimbangkan sama ada mahu menamakan syarikat baru ini “Dawnwalker” dan akan beroperasi di Roppongi, Tokyo. Kata Sakaguchi-san lagi, beliau akan mengambil beberapa pekerja baru.
Pada tahun 2003, Sakaguchi-san meninggalkan Square Enix. Sakaguchi-san kemudian mengasaskan syarikat video game developement yang baru diberi nama Mistwalker. Melalui Mistwalker, Sakaguchi-san menghasilkan beberapa game seperti Blue Dragon, Lost Odyssey, The Last Story dan Terra Battle di telefon pintar.

Apa-apa pun, kami ucapkan semoga berjaya buat pencipta Final Fantasy ini dan berharap beliau semoga berjaya dalam impian beliau untuk menjadi artis hip hop seperti video parodi daripada Mega64 ini!


THQ Nordic Umumkan We Are Football – Cuba Jadi Pesaing Football Manager

Kedudukan Football Manager sebagai game simulasi pengurusan pasukan bola sepak nombor satu mungkin sukar untuk dicabar, namun THQ Nordic nampaknya ingin cuba untuk menjadi pesaing.
THQ Nordic dan Winning Streak Games telah mengumumkan We Are Football, yang bakal dilancarkan untuk PC (Steam) pada 10 Jun 2021.
Antara ciri yang ditekankan dalam game ini adalah beberapa pilihan pengurusan membenarkan pemain untuk mengawal kewangan, penajaan, sumber manusia, sokongan peminat, organisasi, ahli kelab, dana peminat dan malah bermain dengan pasaran saham — selain pengurusan pemain dan taktikal di atas padang.
Korang boleh saksikan trailer untuk We Are Football di bawah:


Hak Milik Siri Timesplitters Kini Dimiliki Oleh THQ Nordic

Penerbit THQ Nordic telah mendapat hak milik francais Timesplitters daripada pemilik asalnya, iaitu Crytek. Nampaknya mereka ada rancangan untuk menghidupkan kembali siri ini bersama dengan Deep Silver, yang mana syarikat itu juga telah dimiliki oleh THQ Nordic.

“Kami sangat berbesar hati untuk mendapatkan Timesplitters,” kata CEO THQ Nordic, Koch Media, Klemens Kundratitz dalam kenyataan rasminya.
“Game asalnya telah menawarkan kandungan yang besar kepada peminat dan memberikan sebuah pengalaman arcade shooter yang sememangnya menyeronokkan dan asli. Kami mempunyai ramai peminat siri Timesplitters dalam kalangan staf kami sendiri yang mana sangat bersemangat untuk mencipta sebuah produk yang akan memberikan pengalaman menarik kepada audiens gaming pada hari ini.”
Tiga game Timesplitters telah dikeluarkan antara tahun 2000 dan 2005. Dua daripadanya diterbitkan oleh Eidos dan yang ketiga diterbitkan oleh Electronic Arts. Pembangun Free Radical Design telah merancang untuk membangunkan game yang keempat. Namun, selepas kegagalan game shooter, Haze pada tahun 2008, ia gagal untuk mencari penerbit.

THQ Nordic, melalui Koch Media, juga telah mendapatkan hak milik game third-person stealth shooter iaitu Second Sight, yang juga dibangunkan oleh Free Radical Design pada tahun 2004. THQ Nordic juga merancang untuk mengeluarkan produk Second Sight melalui Deep Silver.
Asalnya dikenali sebagai Nordic Games, THQ Nordic dan Koch media telah mempunyai beberapa rancangan sejak lima tahun lepas. Sejak tahun 2013, Nordic Games telah mendapatkan hak milik untuk game Darksiders, Red Faction, MX Racing dan banyak lagi. Pada tahun 2014, mereka juga telah mendapatkan trademark THQ dan kemudiannya melakukan penjenamaan untuk dikenali sebagai THQ Nordic.
Game terbaru yang akan dikeluarkan oleh THQ Nordic ialah Darksiders 3, BioMutant, Generation Zero dan Fade To Silence.
Sumber: Polygon


Photo Mode Horizon Zero Dawn Telah Ditambahbaik, Ini Adalah Aksi-Aksi Baru Aloy Yang Lebih Comel

Apabila sebuah video game yang sangat indah, disertakan dengan Photo Mode yang cukup fleksibel dan ringkas, ia pastinya menjanjikan pelbagai gambar yang sungguh cantik. Kita boleh lihatnya apabila jurugambar profesional tempatan bermain dengan game ini.

Terbaru, Guerrilla Games telah mengemaskini Horizon Zero Dawn, menambahbaik fungsi-fungsi yang terdapat dalam Photo Mode. Antara fungsi yang ditambah adalah pilihan untuk memilih riak wajah, aksi-aksi bentuk badan, menambah grid, menukar waktu dan banyak lagi.
Melalui kemaskini ini, para pemain telah merakam dan memuatnaik lebih banyak gambar-gambar aksi Aloy dengan lebih garang, bergaya dan semestinya lebih comel. Jom kita layan gambar-gambar ini.

Congratulations to John (US) and Leandro (Portugal) on winning Week 2 of our Photomode Competition #horizonzerodawn #HZDPhotoMode pic.twitter.com/WgetcFaqRC
— Guerrilla (@Guerrilla) May 11, 2017

#HorizonZeroDawn #HZDPhotoMode Exploring the wild and amazing world of HZD pic.twitter.com/UfqaNISDkw
— Marcel (@housekamp) May 7, 2017
https://twitter.com/xEng_Princessx/status/863406524496044033

お、楽しくなってきたぞ〜！Guerrilla Gamesアップデートありがと〜！#HorizonZeroDawn #ホライゾンゼロドーン #hzd #Guerrilla #HZDPhotoMode pic.twitter.com/SWwYAWnJOt
— うめ (@ume_hap) May 8, 2017
https://twitter.com/walshtiegan/status/861263687541284868

@Guerrilla #HorizonZeroDawn #HZDPhotoMode #PS4share pic.twitter.com/8PrbZlE94d
— BigBossSnakeCorn (@BBSnakeCorn) May 13, 2017

#HorizonZeroDawn #PS4share pic.twitter.com/swf08CqDqD
— Deidara1984 / PSN ID: Veinmana (@Deidara1984) May 13, 2017
https://twitter.com/maruco1101/status/863406111679893505

#HorizonZeroDawn #PS4share pic.twitter.com/QhZJsQjAFQ
— Guille P (@Guillep97) May 13, 2017

#HorizonZeroDawn #PS4share pic.twitter.com/cOfMZtNXY7
— acoi (@acoi__) May 13, 2017

This one gives me all kinds of feels #HZDPhotoMode pic.twitter.com/65Csb0q1l9
— Taud (@taudriel) May 13, 2017

Never gonna beat #HorizonZeroDown from @Guerrilla thanks to the #HZDPhotoMode pic.twitter.com/S3QqHgbPaK
— Björn Dressel (@DigitalDimes) May 13, 2017

Sleepy Jungle @Guerrilla #HZDPhotoMode #HorizonZeroDawn #HZDPose #PS4share pic.twitter.com/sbPHvmMoIB
— BigBossSnakeCorn (@BBSnakeCorn) May 13, 2017

Still can't believe I'm only on original PS4 & 720p tv! #HZDPhotoMode #PS4share @Guerrilla pic.twitter.com/VQtt0ctn7R
— Brendan McEvoy (@bmacky88) May 13, 2017

Im really enjoying the update for the Photomode@Guerrilla @Jorraptor #HorizonZeroDawn #HZDPhotoMode pic.twitter.com/Fi3V4RR6nD
— chris_mts (@chrismts_) May 13, 2017

#HorizonZeroDawn #PS4share pic.twitter.com/1V67gWnNEk
— lucas tracy (@lucastracy10) May 13, 2017

Heart of the Storm @Guerrilla #HorizonZeroDawn #PS4share pic.twitter.com/RjfamGjvcE
— Kenny Lirios (@SirAlphamale) May 11, 2017

I may have to get a print of this one for my desk at work. #hzdphotomode #hzdpm #gametography #Aloy #aloyofthenora #aloydespitethenora @gue… pic.twitter.com/l9bw0qsxwS
— Bad Gamer Elite (My Opinions Are My Own) (@BadGamerElite) May 13, 2017

Have an awesome weekend!#HZDphotomode #HorizonZeroDawn #PS4share pic.twitter.com/V0hKMuyLbv
— 🌧🌿TenThirtyTwo🌳🏳🌈 (@Ten30two) May 13, 2017
https://twitter.com/JJCcookPhoto/status/863310680455294977

お尻にサイレントストライク #ホライゾンゼロドーン #HorizonZeroDawn #HZDPhotoMode pic.twitter.com/JGF469EhpU
— Garu (@Lupi_June20) May 13, 2017

It's good to be back #HorizonZeroDawn #PS4share #HZDPhotoMode @Guerrilla #gamedev #PS4 #aloy #videogames pic.twitter.com/nlptdZxs4c
— Lorenzo Scalzo (@LorenzScalz93) May 13, 2017

Wat nou terrasweer? Geniet0n! #HorizonZeroDawn pic.twitter.com/VnIrbJVfCy
— Jivis (@Jivis) May 13, 2017

Atop Ruins #HZDPhotoMode #HorizonZeroDawn #PS4share pic.twitter.com/YkhlE0vtLu
— David Hartshorne (@GoodGuyVoodoo) May 13, 2017
https://twitter.com/adxvent/status/863264173370744832

良心的なソウトゥースと蝶が出逢いました。#HorizonZeroDawn #PS4share pic.twitter.com/Qjb5bqieWm
— やぎめがね (@yagi3megane) May 13, 2017
https://twitter.com/MozefKaddas/status/863324204707586048
https://twitter.com/ryohazuki__/status/862915836247498754

a new pose #HorizonZeroDawn #PS4share pic.twitter.com/8nrOkyjJtS
— 鴫 (@6hours1week) May 8, 2017

#HZDPhotoMode #guerilla I spy a Deathbringer (who will soon die) pic.twitter.com/io5jYUPsZe
— Lauren Merritt (@InstantlyLauren) May 13, 2017
JomBaca: Saksikan Video Dokumentari Horizon Zero Dawn – Mengisahkan Bagaimana Game Ini Dibikin Selama 5 Tahun


5 Game Dengan Score Review Lebih Teruk Daripada Lord Of The Rings: Gollum


Tarikh Pelancaran Stray Diumumkan, Terus Masuk Dalam PlayStation Plus – Game Pemain Jadi Kucing

Dalam acara State of Play PlayStation yang berlangsung awal pagi tadi, Blue Twelve dan Annapurna Interactive telah berkongsikan trailer baharu untuk Stray, serta mengumumkan sekali tarikh pelancarannya.
Stray akan dilancarkan untuk PC, PS4 dan PS5 pada 19 Julai 2022.
Berita gembira untuk pelanggan PlayStation Plus tahap Extra dan Deluxe, Stray akan terus masuk ke dalam Game Catalog pada hari pertama pelancaran.

Stray merupakan sebuah game indie di mana pemain mengawal seekor kucing jalanan yang tersesat ke dalam sebuah bandar futuristik yang terbiar. Persekitaran bandar ini kelihatan cukup sunyi kerana tiada lagi kehadiran manusia, sebaliknya hanya robot yang seperti tidak berfungsi dengan sebaiknya.
Misi utama game ini adalah untuk kucing jalanan ini kembali bersatu dengan keluarganya seperti sebelum ia tersesat ke dalam bandar usang itu. Awalnya, kucing ini akan melompat ke sana ke sini di jalan-jalan yang sempit, memanjat tempat-tempat tinggi, menggunakan objek-objek di sekeliling untuk menyelamatkan diri (seperti puzzle) — sama seperti si comel yang sering kita nampak di jalanan.
Sampai satu tahap, kucing ini akan bertemu dengan satu dron, yang akhirnya akan menjadi peneman dan pembantu kepada kucing ini meneruskan perjalanan — bertembung pula dengan haiwan berbahaya aneh serta robot-robot yang baik dan jahat. Melalui dron penemannya itu, kucing ini mampu berkomunikasi dengan robot-robot lain.


LEFT ALIVE: BOLEH BELI OR BOLEH BLAH!?

Metal Gear: Russia!

Left Alive merupakan sebuah spin-off bagi game keluaran Square Enix iaitu Front Mission; sebuah tactical RPG yang mendapat sambutan suatu ketika dahulu. Ia dibangunkan oleh sebuah studio baru, Ilinx yang dianggotai nama-nama veteran seperti Toshifumi Nabeshima (Armored Core), Shinji Hashimoto (Final Fantasy, Kingdom Hearts) & juga Yoji Shinkawa (Zone of the Enders).

Left Alive akan membawa pemain menyelami kisah 3 watak utama dalam usaha mereka menyelamatkan diri daripada penaklukan Republic of Garmoniya, pada tahun 2127. Peperangan pada zaman ini umumnya akan menggunakan jentera berat (Bayangkan Metal Gear atau Battletech) yang dikenali sebagai Wanzer.
Olga Kalinina, salah seorang watak utama dalam Left Alive
Watak-watak ini adalah Mikhail Shuvalov yang merupakan pemandu Wanzer terakhir daripada battalion beliau. Watak yang ke-2 pula adalah Olga Kalinina, seorang anggota polis yang sedang melakukan penyiasatan penduduk-penduduk yang hilang secara misteri dan Leonid Osterman, seorang banduan yang berjaya meloloskan diri dari penjara ketat.

Gameplay Left Alive terasa amat janggal, kadangkala pilihan yang dibuat oleh pihak developer membuatkan kita terasa seperti bermain permainan video dari era PS2. Animasi juga terasa kekok dan keras, membuatkan pertarungan yang kita hadapi tidak menarik dan ada kalanya menyusahkan. Rekaan dunia untuk ditempuhi pemain juga agak linear, tidak membantu pemain untuk mencuba pelbagai cara untuk melepasi halangan yang ada.
KEPUTUSAN – BOLEH BELI OR BOLEH BLAH!?

Jika difikirkan, Left Alive sememangnya hadir dengan idea yang cukup menarik, dengan memasukkan gameplay ala Metal Gear ke dalam dunia Front Mission disertakan rekaan seni dari Yoji Shinkawa. Malang sekali, ianya gagal mencapai tahap yang diingini ramai dengan masalah rekaan game itu sendiri yang janggal. Mungkin jika diberikan dana yang lebih besar dan masa lebih lama untuk disiapkan, ia mampu berdiri setanding dengan siri Metal Gear atau Splinter Cell.
+ Rekaan seni yang cukup menarik dari Yoji Shinkawa
+ Penulisan cerita & watak-watak boleh dikira menarik
– Masa loading yang panjang
– Musuh mempunya nyawa yang terlalu banyak(bullet sponge)
– Kawalan yang janggal dan perlahan
– Gagal memberikan gameplay menarik seperti yang dipromosi
Left Alive boleh didapati di PlayStation 4 dan PC mulai 5 Mac 2019


Naughty Dog Sebenarnya Sudah Beri Petunjuk The Last of Us 2 Pada September Lalu

Naughty Dog sudah mula mengusik kita bermula September lalu, tetapi kita tidak perasan.

Ramai yang menyangka, Naughty Dog telah menyimpan rahsia tentang The Last of Us Part II selama ini, sehinggalah ia didedahkan semasa PlayStation Experience pada minggu lalu.
Namun, sebilangan besar daripada kita sebenarnya tidak perasan bahawa Naughty Dog telah mula memberikan petunjuk tentang The Last of Us Part II sejak September lalu (terima kasih GamesRadar).
September lalu, Naughty Dog meraikan perayaan “Outbreak Day” – sebuah perayaan rekaan yang tercipta dalam The Last of Us. Mereka telah menawarkan diskaun DLC, barangan cenderamata, dan beberapa perkara yang berkaitan dengan game ini, termasuklah poster ini yang dimuatnaik di akaun media sosial mereka:

Apabila anda melihat semula poster ini, pasti anda teringatkan sesuatu, bukan? Ya, kita dapat lihat tattoo Ellie (dan juga tangan Ellie yang sudah dewasa) yang telah kita saksikan dalam trailer pengumuman The Last of Us Part II.

Pengarah kreatif Nauhgty Dog, Neil Druckmann turut memuatnaik gambar tattoo Ellie itu dengan lebih jelas di akaun Twitter peribadinya.

Since so many asked for them, here're Ellie's Tattoo (designed by @nataliehall) & outfit (designed by @coyotehackles). pic.twitter.com/cPGsX8vppk
— Dr. Uckmann (@Neil_Druckmann) December 7, 2016
Sebelum ini, Druckmann juga mengumumkan bahawa Halley Gross, penulis skrip untuk siri TV yang menjadi bualan sedunia, Westworld, akan turut menjadi co-writer, membantu beliau sendiri dalam menulis The Last of Us Part II.


Kemaskini Ghost of Tsushima Tambah Difficulty Yang Lebih Payah, Mode Yang Lebih Mudah

Siapa yang merungut tempoh hari kata kombat dalam Ghost of Tsushima senang sangat? Ini ada kemaskini yang akan menyelesaikan ‘masalah’ korang itu.
Sucker Punch telah melancarkan kemaskini baharu untuk Ghost of Tsushima. Kemaskini 1.05 ini sudahpun boleh dimuat-turun oleh semua pemain.
Antara yang ditambah dalam kemaskini ini ialah tahap difficulty baharu iaitu Lethal. Melalui difficulty ini, kombat akan menjadi lebih berbahaya kerana kedua-dua senjata musuh dan senjata Jin Sakai juga akan memberikan damage yang lebih tinggi. Difficulty ini juga akan membuat musuh lebih agresif, mengesan pemain dengan lebih pantas dan tempoh Parry dan Dodge yang lebih singkat.
Selain itu, mereka turut mengeluarkan dua kemudahan (accessibility) untuk menambah keselesaan kepada para pemain yang inginkan gameplay yang lebih santai — iaitu Lower Intensity Combat dan keupayaan untuk mengubah teks.
Lower Intensity Combat boleh dikatakan seperti difficulty yang paling rendah untuk para pemain. Kombat akan terasa kurang tegang dan musuh lebih lambat untuk mengesan para pemain.
Antara keupayaan untuk mengubah teks ialah pilihan untuk menambah saiz sarikata dan segala teks di skrin sehingga 150% lebih besar daripada saiz asal. Kemudian, warna font sarikata juga boleh diubah kepada putih, kuning, biru, merah atau hijau.
Korang boleh baca nota penuh kemaskini ini yang dikeluarkan Sucker Punch di pautan ini.

Later today, Patch 1.05 for #GhostOfTsushima will be released, adding a new Lethal difficulty level, a new option for Lower Intensity combat, and new text settings. You can read full details here: https://t.co/TxGF6n6y43 pic.twitter.com/Z8w6C8PQNy— Ghost of Tsushima 🎮 OUT NOW (@SuckerPunchProd) July 27, 2020


Fortnite Kalahkan Red Dead Redemption 2 Sebagai Trend Gaming Paling Popular Di Google Sepanjang 2018

Seperti tahun-tahun sebelum ini, Google akan mengeluarkan carian paling popular sepanjang tahun, dikelaskan mengikut pelbagai kategori dan negara. Untuk 2018, sudahpun dikeluarkan statistiknya.

Setiap negara akan dibahagikan kepada beberapa kategori. Salah satu kategori yang ada untuk Amerika Syarikat ialah “Video Games”. Dalam senarai yang dikeluarkan, Fortnite berada di tangga teratas sebagai video game paling banyak di-Google di Amerika Syarikat sepanjang tahun 2018. Carian tersebut mengalahkan beberapa carian game AAA lain seperti Red Dead Redemption 2, Fallout 76 dan Far Cry 5.
Di bawah adalah senarai penuhnya:
1) Fortnite
2) Red Dead Redemption 2
3) Fallout 76
4) Far Cry 5
5) God of War
6) Monster Hunter: World
7) Sea of Thieves
8) Call of Duty: Black Ops 4
9) Kingdom Come: Deliverance
10) Zombs Royale

Malangnya, statistik carian untuk kategori “Video Games” hanya dikeluarkan untuk negara Amerika Syarikat, dan tiada untuk negara-negara lain termasuk Malaysia. Malah, carian “Global” juga tiada kategori “Video Games”.
Statistik yang dikeluarkan untuk negara Malaysia hanya mempunyai kategori Carian, Orang, Berita & Peristiwa, Filem, Muzik, dan TV. Pasti menarik kalau kita dapat tahu apakah game yang paling banyak di-Google oleh rakyat Malaysia sepanjang tahun 2018.


EA Keluarkan Video Single-Player Untuk Star Wars Battlefront II Yang Lebih Panjang

Apa agaknya perancangan Empire selepas kematian Emperor?

EA melalui akaun Youtube PlayStation telah memuatnaik sebuah video Star Wars Battlefront II terbaru. Dalam video ini, ia memperlihatkan babak cinematic yang lebih panjang daripada apa yang dipaparkan dalam video trailer yang dikeluarkan beberapa hari lalu.
Daripada apa yang dapat kita lihat, babak ini mungkin adalah antara babak awal yang akan ditampilkan ke dalam story mode Star Wars Battlefront II. Ia menunjukkan, Iden Versio baru sahaja mendapat tahu tentang kematian Emperor dan apakah tugasan seterusnya yang perlu pasukannya lakukan.

Star Wars Battlefront II akan dilancarkan di PC, PS4 dan Xbox One pada 17 November 2017.
JomBaca: Pukul Berapa Kita Boleh Mula Mainkan Sesi Open Beta Star Wars Battlefront II?


Boss Epic Games Berminat Untuk Bawakan Fortnite Ke Nintendo Switch

Boleh layan Fortnite di mana-mana?

Fortnite kini merupakan satu fenomena yang boleh dimainkan di PC, PS4 dan Xbox One. Buat masa ini, pembangun Fortnite, Epic Games masih belum menyatakan apa-apa secara rasmi tentang pelancaran game ini ke platform lain.
Namun, Pengarah Kreatif Epic Games, Donald Mustard telah menjawab satu soalan di Twitter yang mungkin memberikan sedikit senyuman kepada mereka yang mengharapkan pelancaran Fortnite di Nintendo Switch.
Seorang peminat telah menanyakan sama ada mereka berminat untuk mengeluarkannya di Switch, Mustard menjawab, “Ya. Ya. Saya berminat. Saya berharap kita lakukannya pada suatu masa.”

Yes. Yes I am. Hopefully we do that at some point!
— Donald Mustard (@DonaldMustard) January 25, 2018
JomBaca: Fortnite Battle Royale Perkenalkan Item Baru, Chug Jug, Dan Perbaiki Pelbagai Isu


EA Kata FIFA 21 Tak Boleh Cross-Play PS4-PS5, Tapi Sebenarnya Boleh, Ini Caranya

Pada Ogos lalu, EA telah memberitahu bahawa pemain FIFA 21 di PS4/Xbox One dan PS5/ Xbox Series tidak akan boleh main online bersama, dalam kata lain, tak boleh cross-play antara dua generasi konsol walaupun dalam keluarga konsol yang sama.
Pengumuman ini membuatkan sesetengah pemain FIFA 21 teragak-agak untuk beralih ke PS5, termasuk penulis sendiri, kerana kelak tidak akan dapat main online bersama rakan-rakan yang masih bermain di PS4.
Walau bagaimanapun, cross-play di FIFA 21 sebenarnya boleh dimainkan antara PS4 dan PS5, dan ada caranya untuk membenarkan fungsi ini. Ia telah disahkan oleh rakan penulis sendiri, Mohd Kamil (@kamilgeekz), yang bertuah sekali berjaya memiliki PS5 pada hari pertama pelancaran di Malaysia.
Macam Mana Boleh Cross-Play Pula?
Pertama sekali, kita kena faham konsepnya terlebih dulu. Di konsol PS5, kita boleh install kedua-dua versi FIFA 21 — iaitu versi PS4 dan versi PS5.
Untuk versi PS5, inilah versi sebenar naiktaraf dan tambahbaik grafik untuk PS5 yang EA canang-canangkan itu dengan trailer baharu dan sebagainya. Versi inilah yang tidak boleh main cross-play dengan pemain di konsol PS4.
Untuk versi PS4, senang kata, ini adalah versi yang serupa dengan apa yang kita ada di konsol PS4. Yang membezakannya hanya ia dimainkan di konsol PS5. Tiada sebarang penambahbaikan grafik atau apa-apa — sememangnya versi asal PS4.
Maka, FIFA 21 versi PS4 yang ada di konsol PS5, boleh bermain online secara cross-play dengan pemain FIFA 21 yang menggunakan konsol PS4. Senang cerita, mereka boleh main bersama kerana secara asasnya ia menggunakan versi yang sama.
Malah, kalau kita buka Storage di Settings PS5, kita akan lihat terdapat dua aplikasi FIFA 21 yang memenuhi ruang Storage, iaitu versi PS4 dan versi PS5.

Macam Mana Nak Install FIFA 21 Versi PS4 Di Konsol PS5?
Okay, kita dah fahamkan konsepnya, jadi persoalan utamanya ialah macam mana nak dapatkan FIFA 21 versi PS4 di konsol PS5 supaya kita boleh main online bersama dengan rakan-rakan yang masih lagi menggunakan PS4?
Terdapat tiga cara untuk install FIFA 21 versi PS4 di konsol PS5.
Pertama, melakukan perpindahan data menggunakan kabel LAN dari konsol PS4 ke konsol PS5. Caranya, konsol PS4 yang ada game FIFA 21 itu harus dihubungkan dengan dengan konsol PS5 menggunakan kabel LAN, dan aplikasi game tersebut akan terus dipindahkan dengan pantas. Jangan risau tentang prosedurnya kerana apabila pertama kali menghidupkan PS5, sistem PS5 akan menunjukkan caranya.
Kedua, kita boleh install terus FIFA 21 versi PS4 di konsol PS5 dari Library. Syaratnya, korang telah membelinya secara digital menggunakan akaun PSN yang sama.
Ketiga, untuk korang yang membelinya secara disk fizikal, masukkan saja disk FIFA 21 ke dalam konsol PS5 dan ia akan install FIFA 21 kedua-dua versi PS4 dan versi PS5.
Macam Mana Nak Mainkan Versi PS4 Ini?
Walaupun kita telah install kedua-dua FIFA 21 versi PS4 dan versi PS5 di konsol PS5, kita hanya akan nampak satu aplikasi FIFA 21 sahaja di menu hadapan. Kita boleh memilih sama ada untuk memainkan versi yang mana satu dengan sedikit pertukaran settings seperti berikut (terima kasih, Kamil!):
Sekiranya kelihatan “FIFA 21” sahaja tertera di sebelah aplikasi FIFA 21, bermakna itu merupakan FIFA 21 versi PS5 (tidak boleh cross-play dengan konsol PS4)

Bagi menukarkannya kepada versi PS4, scroll ke bawah dan klik di butang ‘tiga titik’ di sebelah ‘Play’ itu.

Pilih “PS4 | Full | FIFA 21”

Kini aplikasi FIFA 21 telah bertukar menjadi versi PS4 apabila di sebelah aplikasi tersebut tertera ” FIFA 21 | PS4″

Mesti korang tidak lagi dalam dilema untuk beralih ke PS5 ataupun tidak, bukan? Ya, sekarang korang sudah tahu bahawa pemain FIFA 21 di PS4 dan di PS5 boleh main online bersama secara cross-play.


Tarikh Pelancaran Football Manager 2020 Diumumkan, Juga Bakal Tiba Untuk Stadia & Switch

Sudah bersedia untuk memulakan pengurusan bola sepak di musim yang baru?
Sports Interactive telah mengumumkan bahawa Football Manager 2020 akan dilancarkan pada 19 November 2019.
Tiga versi akan dikeluarkan serentak pada tarikh tersebut. Pertama, semestinya versi di Steam yang membawakan segala fungsi penuh. Kedua, Football Manager 2020 Touch, iaitu versi diperkemas yang hanya memfokuskan kepada beberapa tanggungjawab teras sebagai seorang pengurus, yang akan dilancarkan ke Steam, iOS dan Android. Versi ketiga pula ialah Football Manager 2020 Mobile yang akan dilancarkan untuk iOS dan Android.
Lebih menarik, Sports Interactive turut mengacah tentang pelancaran game ini ke Google Stadia dan Nintendo Switch, yang mana mereka tidak lagi mengumumkan tarikh pelancarannya. Kemungkinan, versi Football Manager 2020 Touch akan dilancarkan ke dua platform ini.
https://twitter.com/FootballManager/status/1183760069244178433?s=20


Pembangun Hitman Kini Sedang Membangunkan Game James Bond – Project 007

Studio yang bertanggungjawab membangunkan francais game Hitman, IO Interactive telah mengumumkan yang mereka kini sedang membangunkan sebuah game James Bond.
Menggelarkannya Project 007, game ini memfokuskan kepada kisah asal bagaimana James Bond menjadi James Bond pada awalnya.
Trailer acah pertama turut telah diperlihatkan, dan korang boleh saksikannya di bawah:

Pengumuman ini semestinya satu berita yang mengujakan. Melihat kepada apa yang telah dipersembahkan IO Interactive dalam francais Hitman, sememangnya tiada studio lain yang lebih sesuai membikin sebuah game stealth dan perisik yang baharu, apatah lagi ia merupakan IP ikonik seperti James Bond.


Need For Speed: Sape Cepat, Dia Dapat Beta Access!

Nampaknya EA tengah bagi peluang untuk korang register beta game Need For Speed terbaru mereka. Pasti kaki-kaki racing dah lama menanti saat ini. Masa terhad untuk register beta ini! Jom tengok bagaimana hendak join beta test!
Beta ini terbuka kepada PC, PS4 dan Xbox One sahaja dan akan bermula pada 25 September 2015. Korang boleh daftar di site ini menggunakan EA/Origin account yang di-linked kepada PSN atau Xbox Live account. Need For Speed ini bakal dilancarkan pada 3 November 2015 dan dibuat oleh Ghost Games Studio.


Hujung Minggu Ini Adalah Untuk Gamers! PS4 Dan Xbox One Tidak Perlu PS Plus/Live Gold Di Multiplayer

Hujung minggu ini jangan ke mana-mana! Duduk rumah dan main online multiplayer secara percuma!

[KEMASKINI]: Buat masa ini, tempoh percuma ini hanya untuk rantau Amerika Utara dan Eropah. PlayStation Asia masih lagi belum mengumumkan sebarang tempoh percuma untuk online multiplayer pada minggu ini. Kami cuba menghubungi PlayStation Asia untuk mendapatkan pengesahan. Maaf atas ralat yang dilakukan.
[LAPORAN ASAL]:
Hujung minggu adalah cukup istimewa untuk para gamers di konsol. Kedua-dua Sony dan Microsoft telah mengumumkan sesi online multiplayer percuma di konsol masing-masing.
Dalam blog post PlayStation, Sony telah mengumumkan bahawa mereka akan memberikan satu minggu penuh online multiplayer percuma di PlayStation 4. Bermakna, bagi mereka yang tidak melanggan perkhidmatan premium PlayStation Plus, mereka turut berpeluang menikmati online multiplayer dalam mana-mana game – bermula 17 hingga 23 Februari 2017.
Microsoft juga mengumumkan Free Weekend-nya untuk Xbox One dan Xbox 360. Sama seperti diumumkan Sony, bagi pemain yang tidak melanggan perkhidmatan premium Xbox Live Gold, mereka juga berpeluang menikmati online multiplayer dalam mana-mana game – bermula 16 hingga 19 Februari 2017.

Jadi, game manakah yang akan anda nikmati bersama rakan-rakan gamers yang lain pada hujung minggu ini? Adakah Grand Theft Auto V, Overwatch ataupun Battlefield 1? Atau mungkin game yang baru sahaja dilancarkan seperti For Honor ataupun Sniper Elite 4?
Jom gaming!


Diablo II: Resurrected Diumumkan Untuk PC, PlayStation, Xbox, Switch – Menyokong Cross-Progression

Blizzard Entertainment dan developer Vicarious Visions telah mengumumkan sesuatu yang telah diminta peminat sejak sekian lama.
Diablo II: Resurrected telah diumumkan, iaitu versi remastered kepada Diablo II yang pertama kali dikeluarkan pada tahun 2000. Ia bakal dilancarkan untuk PC, PS4, PS5, Xbox One, Xbox Series, dan Switch pada tahun 2021.
Paling menarik, Diablo II: Resurrected akan menyokong ciri cross-progression antara semua platform yang dilancarkan. Versi remastered ini akan menampilkan game asas Diablo II serta expansion Lord of Destruction.
Satu kelainan yang dibawakan dalam game ini kelak ialah di sebalik membawakan grafik terkini yang ditambahbaik, pemain diberikan pilihan untuk bermain dalam grafik asal ketika dikeluarkan lebih 20 tahun lalu — pertukaran jenis grafik ini dapat dilakukan hanya dengan menekan satu butang.
Jom saksikan trailernya:


Sesi Percubaan Pertama Untuk Horizon Zero Dawn Suatu Ketika Dahulu Adalah “Amat Kejam”

Di sebalik semua penghargaan dan anugerah yang diterima, sesi percubaan pertama untuk Horizon Zero Dawn suatu ketika dahulu menerima banyak respons negatif dari penguji game.

Yang bulat tidak datang bergolek, yang pipih tidak datang melayang.
Maksud peribahasa itu benar mencerminkan Guerilla Games dalam menghasilkan game eksklusif PlayStation yang menjadi pilihan ramai pemain pada tahun lepas. Menurut pereka Guerilla Games, Eric Boltjes berkongsi perkara pahit manis membangunkan Horizon Zero Dawn dalam satu post-mortem game terkenal ini semasa berada di Games Developer Conference (GDC) baru-baru ini.
Boltjes memberitahu sesi percubaan julung kali pertama berlangsung selama lima hari, melibatkan 20 pemain bermain keseluruhan game ini. Lebih-lebih lagi, sesi percubaan ini dilakukan setahun sebelum Horizon Zero Dawn dipasarkan.
“Saya benar-benar rasa cemas,” dedah Boltjes. “Ia amat sukar membaca ‘game anda ini bosan’ dalam huruf besar terutamanya kami bangunkan idea ini dari awal dengan sumber yang sikit.”
Penguji game menambah lagi input seperti menyatakan masalah bug, isu ketidakstabilan besar dan mereka merasakan teras mekanik game ini amat teruk. Komen-komen berkenaan memaksa pihak pembangun untuk berundur ke belakang dan cuba untuk menyelesaikan masalah yang dinyatakan oleh penguji game.
Walaubagaimanapun, sesetengah persoalan tidak dapat dijawab antaranya adalah tentang sumber ekonomi yang memeningkan dalam game. Menurut Boltjes, oleh sebab struktur game berbentuk open-world, pembangun mahukan banyak sumber boleh dikumpulkan supaya pemain boleh membina senjata dan peralatan yang bagus tetapi kepentingan sumber individu tidak dapat disampaikan secara efektif.

Tambahan pula, sejarah bersilih ganti budaya suku kaum dan kepelbagaian mitos dalam Horizon Zero Dawn menghasilkan persoalan yang membingungkan antara perbezaan bahasa dunia dan bahasa pemain.
Di samping itu, Boltjes mendedahkan bagaimana studio ini berubah dari membangunkan siri game shooter berjaya (Killzone) kepada game bergenre third-person adventure yang berunsurkan open-world iaitu Horizon Zero Dawn. Beliau turut juga menimba banyak pengalaman berharga selama 5 tahun ini boleh digunapakai untuk projek game seterusnya.
Di sebalik semua kepayahan, Horizon Zero Dawn berjaya menawan hati ramai pemain dan menjadi IP paling banyak terjual untuk konsol PlayStation 4.
JomBaca: Horizon Zero Dawn: Boleh Beli or Boleh Blah!?
Sumber: US Gamer


Mainkan Game Nostalgia Kegemaran Korang Dalam Laman Web Ini – PlayClassic.Games

Korang teringin nak main game-game lama kegemaran korang semasa zaman MS-DOS, SNES, Genesis dan NES? Kini, korang boleh dengan melawat laman web playclassic.games.

Laman web ini menampilkan game dari platform-platform seperti MS-DOS, Windows, SNES, NES, Genesis, IO dan MMO. Antara game terkenal yang disediakan ialah DOOM, Warcraft 2, Wolfenstein 3D, Super Mario Bros. 3, Contra, Mega Man dan banyak lagi.
Dengan playclassic.games, korang boleh terus mainkan game-game lama ini menerusi laman web playclassic tanpa perlu memuat turun emulator. Bagi permulaan setiap game DOS baru, korang perlu mengubah suai kawalan pada game kerana ada sesetengah game menggunakan fungsi kawalan papan kekunci dan mouse atau salah satu darinya.

Menurut laman web ini, browser Chrome atau Chromium memberikan prestasi yang terbaik diikuti dengan Firefox. Korang juga boleh perlahankan atau lajukan permainan dengan menggunakan hotkeys ctrl+F11 dan ctrl+F12.
Apa lagi geng, selamat mencuba!


TGS 2016: Trailer Terbaru Horizon: Zero Dawn Paparkan Dunia Yang Cukup Mengagumkan

Semasa sidang media PlayStation di Tokyo Game Show 2016, Sony telah memperlihatkan dunia Horizon: Zero Dawn dalam persekitaran yang cukup mengagumkan.
Jom layan trailer terbaru bagi game robotik yang penuh misteri ini:

Horizon: Zero Dawn akan dilancarkan pada 2 Mac 2017, eksklusif di PlayStation 4.


Red Dead Redemption 2 Leak – Dedahkan Mode Battle Royale, RDR2 Online, Gameplay First-Person!

Dokumen yang di-leak Ogos lepas ini dedahkan pelbagai butiran hangat!

Trusted Reviews telah mendedahkan dokumen Red Dead Redemption 2 (RDR2) yang telah mereka terima sejak Ogos 2017 lepas.
Sebagai game dari Rockstar, RDR2 dilihat sebagai karya berikutnya selepas Grand Theft Auto V (GTAV) yang menemui kejayaan dan sambutan luarbiasa daripada gamers sekalian. Semestinya RDR2 dilihat sebagai pengganti sementara GTAV dengan gameplay dunia open-world serta elemen gameplay online yang terbuka lagi pelbagai.
Trusted Review di dalam laporan mereka mendakwa mereka telah menerima dokumen yang mengariskan beberapa butiran menarik berkenaan DR2 itu nanti. Mereka tidak dapat mengesahkan kebenaran dokumen tersebut sehinggalah screenshot rasmi diumumkan oleh Rockstar.

Oleh kerana ianya adalah dokumen yang leak, dan semestinya tak dapat disahkan, korang denganr boleh percaya jangan aje lah ye.
Berikut adalah beberapa benda best pasal RDR2 yang di-leak:
Red Dead Redemption 2 Online

RDR2 Online akan menampilkan mode Battle Royale, Revive & Survive dan Money Grab.
Tiada maklumat terperinci berkenaan mode Battle Royale – tetapi Rockstar dilihat ingin mencedok kejayaan mode tersebut ke dalam RDR2 pula
Mode Revive & Survive ini kedengaran seperti mode Team Deathmatch kebiasaan dalam game-game FPS – cumanya ada tempoh masa untuk me-revive ahli pasukan sebelum mereka mati.
Mode Money Grab ini pula kedengaran seperti gabungan Heist dari GTAV dan mode Capture the Flag dalam kebanyakan game FPS lain. Curi karung-karung wang ala koboi dan bawa pulang ke tempat-tempat tertentu.
Seperti GTAV Online, pemain boleh mengembara di dalam map open-world RDR2 yang kononnya lebih mendalam dan interaktif. Watak-watak NPC akan membuka dan menutup kedai mengikut waktu dalam game.
Sistem apartment dan kediaman di dalam GTAV di bawa ke RDR2 Online dalam bentuk khemah bertema yang boleh di-upgrade.
Khabarnya akan ada companion app yang akan dilancarkan bersama RDR2 lengkap dengan elemen sosial dan mini-game poker.
Pelbagai aktiviti boleh dilakukan di dalam RDR2 Online seperti melombong emas, memancing, menggembala ternakan dan pelbagai cabaran bersenjata.

Mechanics Gameplay Turut Didedahkan

Beberapa lokasi (seperti Armadillo dan Ridgewood) didiami NPC dan vendor termasuk pemilik kedai, pembuat senjata dan macam-macam lagi. Rumah perjudian juga ada bagi korang yang ingin memenangi wang besar.
Slum Market / Pasar Karat yang didiami NPC/vendor turut menjual barangan pada harga rendah. Kehadiran NPC ini juga dipengaruhi faktor watu siang dan malam.
Kenderaan – Selain kuda, terdapat gerabak perlombongan, kereta/pedati sorong, dan pedati kuda. Semua ini hadir dalam pelbagai variasi.
Keretapi juga mungkin boleh digunakan sebagai pengangkutan.
Selain kempen solo, pelbagai sidequest dan aktiviti sampingan akan tersedia.
Kemahiran menunggang kuda boleh dinaiktaraf.
Pelbagai jenis ikan dapat dipancing. Pelbagai umpan dan peralatan memancing juga boleh dipilih. Boleh membeli umpan cacing.
Tumbuhan dan herba dapat dikutip dan di-craft.
Kempen utama dan multiplayer boleh dimainkan secara first-person. Animasi karakter tersedia bagi gameplay FPS dan TPS.
Sistem slo-mo bullet time Dead Eye diperbaharui – boleh menjejak buruan dan mengesan ikan dan haiwan terdekat.
Random Event – Quest bounty hunting, treasure hunt dan misi bersama individu misteri.
Sistem moral & pilihan dialog perbualan boleh mempengaruhi interaksi bersama NPC, kesudahan misi objektif dan dialog yang berlainan – semuanya bergantung kepada pilihan korang.
Sistem Wanted Level akan terpapar di atas skrin (macam GTA) – bergantung kepada level kesyaitanan korang dalam game (lol). Menyerang NPC random dianggap jenayah kelas rendah. Merompak dan membunuh menjadikan korang penjenayah peringkat atas.
Jika musuh dicederakan dengan cara tertentu (dera tembak jari kaki dulu…) atau dijatuhkan dari kuda, sistem dialog (contextual dialogue) akan berubah dan korang boleh memaksa mereka memberikan maklumat atau wang.

Amacam? Seronk dengan khabaran leak ini? Ada benda yang korang tak suka daripada berita ini? Suarakan di Facebook dan Twitter kitorang.


Babak Ikonik The Witcher 3 Dicipta Semula, Tapi Dalam Grafik Zaman PS1

Banyak game yang telah kita lihat diimaginasikan semula oleh peminat dalam bentuk grafik ketika era PS1, antaranya seperti Bloodborne dan Cyberpunk 2077. Tapi mungkin kita belum pernah saksikan satu game ini dibikin dalam grafik klasik itu.
Sebuah video telah dimuatnaik oleh Anders Lundbjörk di Youtube, memaparkan apakah bentuk grafik sekiranya The Witcher 3: Wild Hunt, game dilancarkan CD Projekt Red pada 2015, dikeluarkan semasa zaman PlayStation yang pertama.
Video ini mencipta semula babak ikonik pembukaan The Witcher 3, iaitu ketika Geralt sedang berehat di dalam tab mandi, tetapi dalam grafik era 1990-an. Ia sememangnya menarik, apatah lagi ada sedikit jenaka yang diselitkan di hujung video.
Korang kena tengok sendiri:


Streamer Indonesia Ini Terima Sumbangan Hampir RM300k Ketika Bermain Ragnarok X: Next Generation

Tuah ayam nampak di kaki, tuah manusia siapa yang tahu.
Itu mungkin peribahasa yang paling sesuai menggambarkan apa yang terjadi kepada seorang streamer dari Indonesia ini ketika bermain Ragnarok X: Next Generation.
Salah seorang streamer paling popular dari negara seberang itu, Reza Oktovian atau lebih dikenali dengan nama Reza Arap telah menerima IDR1 billion (sekitar RM294,203) dalam satu sesi livestream sahaja ketika bermain game mobile terbitan Nuverse itu pada 3 Julai 2021.
Bagi yang tidak mengenali, Reza Arap, yang memiliki lebih 5.2 juta pengikut di Instagram, juga merupakan salah seorang ahli dalam kumpulan muzik Weird Genius yang terkenal dengan lagu Lathi.
Dalam kenyataan yang dikeluarkan Nuverse, Reza Arap tidak pernah menyangka yang beliau akan menerima sebegitu banyak derma ketika mengadakan streaming itu.
Asalnya, beliau menerima sumbangan bernilai IDR10 juta (sekitar RM2,942) oleh seorang peminat bernama Doni Salmanan semasa kurang dari 5 minit livestream bermula. Namun ia tidak berhenti di situ. Doni Salmanan meningkatkan sumbangan dalam masa hanya 15 minit, kepada IDR450 juta (sekitar RM132,391) hinggalah akhirnya mencecah IDR1 billion (sekitar RM294,203) — sekaligus menjadikannya nilai paling tinggi pernah diterima Reza Arap dari seorang penyumbang sahaja.
Beberapa ketika selepas itu, Reza Arap telah berjaya menghubungi Doni Salmanan, dan Doni mendedahkan yang beliau adalah seorang peminat ikhlas Reza.
Melalui bilangan tontonan ketika livestream itu mencecah dari 4,000 hingga 40,000 orang, ia telah tular ke seluruh negara Republik itu. Orang ramai bukan sahaja tertarik untuk mengetahui siapakah Reza Arap, malah turut ingin tahu apakah game yang beliau main sehingga berjaya menarik begitu banyak sumbangan.
Ragnarok X: Next Generation telah dilancarkan pada Jun lalu di 9 buah negara Asia Tenggara, sebuah game mobile yang diadaptasi dari francais MMORPG Ragnarok.
Korang boleh muat-turun Ragnarok X: Next Generation untuk iOS di sini, dan Android di sini.
JomBaca: Ragnarok X: Next Generation Lancarkan Acara Guild Wars Di Asia Tenggara, Pertempuran Setiap Hari Sabtu


Xbox One Elite Controller: Guna Controller Awesome Ini Di PS4!

Xbox One Elite controller merupakan satu peranti gaming yang sangat menarik dan kini, ia boleh digunakan bersama PS4!

Nampaknya dongle dari CronusMax Plus ini mampu menjadikan controller Xbox One Elite ini digunakan sepenuhnya di PS4. Walaubagaimana pun, melalui kaedah ini korang tidak boleh menggunakan connection wayarles antara controller dan PS4.
Adakah Sony akan mengeluarkan sesuatu yang sama seperti Xbox One Elite? Kita nantikan kelak.
JomBaca: Xbox One Elite, Controller Awesome Untuk Gamer Sejati!


Ys VIII: Lacrimosa of Dana: Video Gameplay Durasi 1.5 Minit Pertama Telah Muncul!

Korang yang kaki action RPG mesti akan suka gila dengan gameplay trailer ni. Jom layan!

Pihak developer bagi game ini, Falcom, akhirnya telah berkongsi video gameplay berdurasi 1 minit 31 saat ini. Ys VIII: Lacrimosa of Dana adalah game paling terbaru bakal dikeluarkan oleh Falcom bagi siri Ys yang telah bertapak di dunia gaming sejak tahun 1987 lagi.
Game Ys VIII kali ini akan memaparkan dua protagonis, Adol Christin dan Dana. Adol adalah karakter utama dalam siri Ys manakala Dana pula adalah karakter baru dalam siri ini.
Kepada korang yang tidak biasa dengan Adol, Adol adalah seorang pengembara dan seorang swordsman yang sentiasa berada di tempat yang betul pada waktu yang salah. Namun begitu, Adol tidak akan meninggalkan mereka yang dalam kesusahan dan dia akan bersusah payah membantu mereka yang memerlukan.
Adol Christin
Dana akan muncul di dalam mimpi Adol. Di dalam mimpi-mimpi ini, korang boleh experience sendiri kehidupan Dana. Dikatakan kekuatan dan kepantasan Dana adalah lebih hebat daripada Adol yang dah veteran! Wow!
Dana
Kedua-dua cerita mereka akan mempunyai efek terhadap apa yang berlaku dalam kehidupan masing-masing. Apa yang dialami Dana dalam mimpi Adol, akan memberi kesan dalam pengembaraan Adol. Aksi-aksi dan pilihan yang dilakukan Adol, akan mempunyai kesan yang mendalam terhadap Dana.
Adol dalam game kali ini berumur 21 tahun. Ketika dia berumur 16 tahun, dia telah meninggalkan perkampungannya yang terletak di bukit bukau di daerah Eropah. Adol telah menggembara ke serata tempat termasuklah kota lama Ys dan lautan Celceta. Dia masih muda, tapi namanya memang dikenali ramai sebagai seorang pengembara hebat.
Dalam game ini, Adol sedang berlayar di atas kapal yang bernama The Lombardy di lautan Goethe. Tiba-tiba, kapal tersebut diserang oleh makhluk lautan yang sangat besar. The Lombardy hilang bersama-sama dengan kesemua penumpang dan anak kapal di dalamnya.

Hanya Adol yang terselamat. Apabila dia terjaga, dia telah pun terlantar di tepian pantai di sebuah pulau yang bernama “The Siren Island” ataupun dikenali sebagai “pulau yang selama-lamanya disumpah”.
Siren Island adalah satu pulau yang tidak pernah dijejaki manusia. Di atas pulau ini, pelbagai makhluk pelik berevolusi lain dari makhluk lain di dunia Ys. Terdapat banyak tapak-tapak tinggalan misteri pada zaman purba.

Disebabkan Adol adalah Adol, untuk membantu menyelamatkan penumpang-penumpang The Lombardy dan memastikan penumpang yang terselamat dapat mempertahankan diri daripada makhluk pelik yang dipanggil Ancients ini, Adol membina Drifting Village sebagai pangkalan mereka.

Tidak lama selepas itu, Adol mengalami mimpi-mimpi yang pelik. Mimpi-mimpi inilah yang membawa korang kepada cerita Dana.

Mengapakah pulau ini dikenali sebagai pulau yang selama-lamanya disumpah? Apakah misteri tersembunyi pulau ini? Siapakah Dana yang sebenarnya? Jom kita alami pengembaraan terbaru Adol!
Buat masa ini, Ys VIII: Lacrimosa of Dana hanya diumumkan buat pasaran Jepun bagi pelantara PlayStation Vita pada 21 Julai 2016 dan Playstation 4 pada tahun 2017. Belum ada pengumuman buat versi bahasa Inggeris, tapi kami berharap tak lama lagi adalah tu!
Dan bersempena dengan pelancaran Ys VIII di PS Vita ini nanti, Falcom telah mengumumkan PS Vita special edition buat para peminat, sekali dengan tema baru Ys! Tapi buat masa ini, PS Vita ini hanyalah untuk pasaran Jepun sahaja. Woh!


Fortnite Battle Royale Perkenalkan Item Baru, Chug Jug, Dan Perbaiki Pelbagai Isu

Minggu yang baru, kemaskini yang baru.
Epic Games telah mengeluarkan nota patch yang baru, berkongsi tentang apakah kandungan kemaskini yang akan dibawakan ke dalam Fortnite pada pukul 5 petang ini (waktu Malaysia).
Menjadi fokus utama dalam kemaskini ini ialah item baru yang akan diperkenalkan, iaitu Chug Jug. Ia merupakan item yang apabila digunakan, ia akan menambah kedua-dua HP dan Shield sehingga penuh kepada pemain. Ia mengambil masa 15 saat untuk dihabiskan.

Selain itu, mereka juga menambah beberapa fungsi baru serta memperbaiki pelbagai isu. Antaranya ialah:

Menambah fungsi AutoRun. Pemain di PC perlu menekan  “=” and “NumLock”, manakala untuk konsol pula perlu menekan butang stick kira sebanyak 2 kali.
Pemain konsol kini boleh mematikan aim assist.
Damage area untuk Spike Trap kini dikurangkan.
Membuang keupayaan untuk pemain menyorok di dalam Supply Drop apabila ia jatuh betul-betul di atas pemain.
Mengurangkan pelbagai kesan bunyi yang terlalu kuat seperti bunyi bas, bunyi lompatan daripada bas, bunyi angin semasa skydiving dan gliding, serta bunyi tapak kaki, tembakan dan impak semasa dalam fasa panas badan.

Di atas adalah beberapa penambahbaikan dan perubahan yang kami rasakan menarik sahaja. Korang boleh baca nota patch penuh untuk kemaskini kali ini di sini.

JomBaca: Fortnite Kini Dilancarkan Di Korea Dan Disajikan Dengan Satu Video Yang Kelakar Ini


Korang Tak Boleh Pandu Kereta Terbang Dalam Cyberpunk 2077

Wawasan 2077.

Antara impian manusia sejagat pada masa hadapan adalah untuk berupaya memandu kereta-kereta terbang yang selalu kita lihat dalam filem-filem dan komik-komik.
Video game menjadi antara tempat untuk kita mengecapi cita-cita yang tidak/belum dapat kita rasai ini. Antara game futuristik yang paling kita tunggu-tunggu sekarang ini ialah Cyberpunk 2077 yang kini sedang dibangunkan oleh CD Projekt RED.
Kereta terbang dapat kita lihat dalam trailer terbaru Cyberpunk 2077 yang dikeluarkan di E3 2018, namun, ia telah disahkan bahawa kereta terbang tidak dapat kita pandu dalam game ini.
Bercakap kepada Metro.co.uk, level designer Max Pears berkata, “kamu tidak akan boleh mengawal kereta terbang tetapi ia akan digunakan untuk misi-misi bagi perkara-perkara penting. Cara utama untuk bergerak adalah dengan berjalan kaki, kereta dan motor.”
Pastinya kita agak kecewa apabila beliau mengesahkan perkara ini. Tetapi, apa-apapun mungkin boleh berubah memandangkan game ini masih lagi dalam pembangunan. Malah, kita belum pasti apakah sebenarnya yang dimaksudkan dengan kereta terbang yang “digunakan untuk misi-misi”.
Cyberpunk 2077 akan dilancarkan di PC, PS4 dan Xbox One, namun tarikh pelancaran masih belum lagi diumumkan.
JomBaca: Trend Game Tiada Loading Screen Akan Diteruskan CD Projekt Red Dalam Cyberpunk 2077!


FIFA 17: Teaser Trailer & Tarikh Pelancaran Diumumkan!

Beberapa maklumat terbaru mengenai FIFA 17 telah didedahkan EA Sports.

Sebelum ini, kami telah melaporkan, menurut sumber yang boleh dipercayai, FIFA 17 akan menggunakan enjin Frostbite, enjin yang sama membangunkan siri Battlefield. Terkini, pihak EA Sports sendiri telah mengesahkannya melalui teaser trailer terbaru untuk FIFA 17.
Jom layan:

Trailer ini tidak memperlihatkan in-game gameplay, namun ia telah menunjukkan sedikit gambaran mengenai lonjakan grafik yang bakal dirasai oleh peminat setia siri FIFA. Ia telah memperlihatkan muka pemain Chelsea dan Belgium, Eden Hazard yang cukup memukau jika dibandingkan dengan FIFA 16 sebelum ini.
Trailer tersebut juga telah menampilkan babak nostalgia ketika siri FIFA di era 90-an dengan mengenakan tema “Football Has Changed”, atau “Bola Sepak Telah Berubah”. Ia juga memperlihatkan aksi-aksi Marco Reus, James Rodriguez, Anthony Martial dan Eden Hazard semasa melakukan motion capture.

FIFA 17 akan dikeluarkan untuk PS3, PS4, Xbox 360, Xbox One dan PC, namun, hanya current-gen console akan ditampilkan dengan teknologi yang terdapat dalam Frostbite.
Lebih banyak maklumat dan gameplay akan didedahkan pada acara EA Play yang diadakan pada 12 Jun ini.
FIFA 17 akan dilancarkan pada 29 September 2016.


Fortnite Tiru Salah Satu Sistem Baru Paling Bijak Dalam Apex Legends

Season 8 untuk Fortnite Battle Royale telahpun bermula semalam. Seperti musim-musim sebelum ini, Epic Games membawakan pelbagai perubahan dan pembaharuan dalam game ini — seperti bermacam kosmestik baru, perubahan kepada map, senjata dan item baru.

Kami telahpun mencuba dan melihat apakah pembaharuan yang dibawakan kali ini. Salah satu pembaharuan yang diperkenalkan dalam kemaskini terbaru ini adalah sistem ping — satu sistem yang seakan sama dalam Apex Legends yang kami katakan sebagai mekanisme yang sangat bijak untuk para pemain berkomunikasi.
Untuk Fortnite, korang boleh menekan butang d-pad kiri (di controller) untuk meng-ping sesuatu. Seperti juga dalam Apex Legends, pemain bukan sahaja boleh ping kawasan yang ingin dituju atau ping musuh yang kelihatan, malah boleh juga ping senjata/item untuk memberitahu rakan sepasukan sekiranya mereka berminat.
Walau bagaimanapun, berbeza dengan Apex Legends, Fortnite tidak memberitahu apakah senjata/item yang di-ping di kill-feed. Mungkin Epic Games boleh menambahnya pada masa akan datang.

Pada hemat kami, “tiru-meniru” ini adalah perkara yang biasa dalam industri ini. Ia sangat baik untuk sesuatu game itu berkembang dan terus bertahan serta tidak berada di takuk lama — asalkan mereka “meniru” secara sihat.


Ranger, Hero Dari Siri Asal Quake Diperkenalkan Dalam Quake Champions

Ranger, watak utama yang pertama dari siri Quake.

Bethesda telah mengeluarkan sebuah video baru yang kali ini mengetengahkan watak utama yang pertama dari siri Quake iaitu Ranger. Kini beliau semakin lincah apabila dilengkapi dengan kebolehan Dire Orb yang boleh digunakan untuk mencapai aras-aras yang tinggi, mengelak serangan musuh serta taktik-taktik yang lebih kreatif.
Quake Champions kini membuka peluang kepada peminat-peminat siri ini untuk mendaftar dan menyertai sesi beta. Shooter terbaru dari Bethesda ini akan diterbitkan sebagai free-to-play game dan akan berfokus pada komuniti eSport.
Quake Champions adalah eksklusif untuk PC sahaja.


Uncharted 4 Bakal Dilancarkan Ke PC, Didedahkan Dalam Dokumen Laporan Sony

Sama ada sengaja ataupun tidak, itu tidak dapat dipastikan.
Dokumen laporan terbaharu Sony yang dibentangkan untuk para pelabur, yang boleh diakses di sini, telah mendedahkan apakah game PlayStation seterusnya yang bakal hadir ke platform PC.
Game tersebut ialah Uncharted 4: A Thief’s End, game yang dibangunkan Naughty Dog, dilancarkan eksklusif untuk PS4 pada Mei 2016.
Dalam gambar di bawah, kita dapat saksikan Sony dengan jelas mengatakan yang lebih banyak game dari PlayStation Studios akan dilancarkan ke platform PC, sambil meletakkan logo Days Gone (sudahpun dilancarkan ke PC minggu lalu) dan Uncharted 4.

Namun, buat masa ini, tiada sebarang tarikh atau waktu pelancaran didedahkan.
Baru-baru ini, laman PlayStation Studios di Steam telah dilancarkan, mengacah lebih 41 game/DLC.
Dalam reviu Boleh Beli or Boleh Blah!?, kami mengatakan: “Ia merupakan penamat yang sempurna kepada episod penuh epik dan memori siri Uncharted. Untuk episod keempat ini, ia bukanlah lagi sebuah pengembaraan mencari harta karun dan menjadi kaya. Ia sebuah perjalanan menuju “destinasi” dalam mencari erti sebenar makna kekeluargaan.”


Edge of Eternity: Game Indie Genre JRPG Yang Cun!

Indie games dengan genre klasik JRPG!

Kalau sebut game indie, kita mesti ingat game style 8-bit/16-bit sebab ye la, Indie kan, tiada bajet besar macam AAA games. Tapi ini tidak menghalang Midgar Studio, developer game Edge of Eternity untuk mempunyai mimpi yang lebih besar!
Edge of Eternity bermula dengan 4 orang sahaja yang develop game ini. Mereka mengambil masa 10 bulan untuk menghasilkan demo yang pertama. Mereka kemudian mencuba nasib dengan mencari dana melalui Kickstarter. Nasib nampaknya menyebelahi mereka apabila mereka berjaya mendapat dana sebanyak USD161,246.00 dengan 4,045 backers untuk menghidupkan impian mereka dengan game ini.
Dana yang dikumpul cukup bagi pihak developer untuk mengambil lebih ramai rakan sejawat (sehingga kini, ada 8+ lebih orang) dan berjaya mengambil Yasunori Mitsuda (komposer bagi game Chrono Trigger & Xenogear antaranya) untuk menghasilkan lagu tema bagi game mereka, dengan orkestra penuh!

Jom layan video trailer pertama mereka semasa mereka cuba mencari dana melalui Kickstarter!

https://ksr-video.imgix.net/projects/1323630/video-498260-h264_high.mp4
Ramai yang terpesona dengan kempen dari Midgar Studio ini di Kickstarter, jadi tak hairanlah jika mereka berjaya dengan misi mencari dana mereka.

Edge of Eternity adalah game genre JPRG, yang memberikan penghormatan kepada genre JRPG yang klasik seperti Final Fantasy yang lama. Walaupun mempunyai inspirasi dari tradisional turn-based JRPG yang lama, Edge of Eternity menjanjikan game open world dan jalan cerita yang tidak linear, untuk memenuhi citarasa gamers semasa. Edge of Eternity adalah game mengenai pengembaraan dan explorasi dan mengenali karakter-karakter anda.

Edge of Eternity mengisahkan dunia Heryon yang aman sedang di dalam pergolakkan dek kemunculan alien yang cuba menjajah dunia mereka. Kaum alien ini, dalam usaha mereka untuk menjajah Heryon, membawa sejenis penyakit yang boleh menukar manusia dan binatang menjadi metal monsters!

Hero bagi game ini, Daryon, diburu oleh orang-orangnya sendiri. Sebagai seorang hero JRPG, Daryon memulakan pengembaraannya untuk mengetahui identitinya yang sebenar, dan tidak lupa, menyelamatkan planet Heryon!

Edge of Eternity bakal release di platform PS4, XboxOne dan PC kelak!
Jom layan video battle gameplay mereka yang terbaru!


Buat Pertama Kalinya Steam Telah Mencapai Lebih 17 Juta Pengguna Serentak

2017 merupakan tahun yang besar buat Steam. Pada bulan April lalu, Valve mendedahkan bahawa platform Steam telah mencapai seramai 14 juta pengguna serentak. Namun bilangannya masih terus meningkat.
Pada bulan September, ia telah mencapai sebanyak 15 juta, pada bulan Oktober, 16 juta. Beberapa hari lalu, PC Gamer telah melaporkan ia telah mencapai seramai 17 juta, menerima setinggi 17,686,886 pemain serentak di platform Steam. Apa yang menarik, jumlahnya itu memuncak di 6.9 juta pemain dalam game.

Ia mungkin ada kaitan dengan jualan Black Friday, korang takkan terkejut untuk mendengarnya bahawa peningkatan jumlah pemain PlayerUnknown’s Battlegrounds yang mencapai seramai hampir 3 juta pemain semalam telah membantu platform Steam. Ia takkan mengambil masa yang lama sehingga PUBG memecahkan jumlah itu untuk mencapai lebih dari 3 juta.
]Jumlah ini mungkin akan menurun pada hujung minggu. Tapi tidak mustahil jika ia dapat mencapai sehingga 18 juta dalam masa beberapa minggu lagi.


Horizon: Zero Dawn Sudah Ada Tarikh Release Date!

Sudah menjadi trend pada masa ini apabila developer menunda release game mereka dari tarikh asal dengan alasan ingin memastikan game mereka berada pada tahap optimum.

JomBaca: Horizon Zero Dawn: Dikatakan Bertempat Di Colorado & Beberapa Maklumat Terbaru Diketahui!
Kali ini Horizon: Zero Dawn pun ditunda juga. Di jangka akan berada dipasaran pada 2016, namun begitu developer Guerrilla Games telah pun memberi tarikh baru mereka iaitu pada 28 Februari 2017.
Game bergenrekan action/ role-playing-games ini mengisahkan Aloy seorang wanita yang hidup pada zaman di mana dunia dikuasai oleh makhluk-makhluk robotic. Bertempat di bumi 1000 tahun kehadapan, kemanusiaan telah lama hilang apabila robot-robot ini menguasai bumi.

Selain itu juga, Guerrilla Games juga telah pun mengeluarkan trailer terbaru mereka bagi games Horizon: Zero Dawn. Jom kita layan dulu trailer terbaru ini:

Penulis sendiri teruja dengan Horizon: Zero Dawn, adakah gameplay nya nanti seindah seperti di dalam trailer ini? Sama-sama kita tunggu
ADIOS!!


Cooler Master Mula Masuk Ke Pasaran Kerusi Gaming – Memperkenalkan Siri Caliber Dan Ergo

Jaga-jaga Secretlab, Corsair dan DXRacer, korang ada pencabar baharu yang masuk ke gelanggang kerusi gaming.
Buat pertama kalinya, syarikat yang cukup terkenal dengan barangan-barangan komputer, Cooler Master telah memperkenalkan jenama kerusi gaming mereka sendiri. Dua siri kerusi gaming telah diperkenalkan, iaitu Caliber dan Ergo.
Untuk Caliber, terdapat tiga pilihan model, iaitu Caliber R1, Caliber R2 dan Caliber X1.
Caliber R1 dan R2 direka untuk keselesaan premium dan menampilkan rekaan material ergonomik yang baik untuk digunakan dalam jangka waktu yang lama. Antara fungsi yang ada ialah keupayaan untuk melaras kerusi pada 90 hingga 180 darjah, serta aksesori sokongan kepala dan bahagian belakang badan.
Caliber X1 pula adalah untuk mereka yang mahukan rekaan kedudukan yang lebih besar sebanyak 10 hingga 20 peratus.

Siri Ergo pula mempunyai hanya satu model, iaitu Ergo L. Kerusi gaming ini merupakan model dari Cooler Master paling premium, menampilkan bermacam spesifikasi paling selesa, serta mampu menampung berat sehingga 200kg.

Selain kerusi gaming, Cooler Master juga mengumumkan tikar lantai gaming yang digelar FM510. Material yang digunakan mempunyai pelapisan pencegah air yang berkualiti tinggi, 100% getah, serta tekstur premium yang sama seperti mousepad.

Berikut ialah harga yang ditawarkan untuk produk-produk terbaharu Cooler Master seperti yang disebut di atas:
Caliber R1 – RM899Caliber R2 – RM999Caliber X1 – RM1,299Ergo L – RM2,299FM510 – RM299
Untuk butiran lanjut, korang boleh layari laman web Cooler Master.


Jom Tengok Wayang Dan Dapatkan Loot Untuk World of Warcraft, Hanya Di GSC!

Kenapa nak layan movie Warcraft di GSC? Sebab di GSC korang boleh dapat macam-macam seperti game World of Warcraft, in-game items, baju dan macam-macam lagi!
Dengan setiap pembelian tiket untuk menonton Warcraft, korang akan menerima 1 kod untuk World of Warcraft versi digital. Cool bukan? Kalau korang belum pernah mencuba WoW, ini sememangnya peluang yang baik untuk mencubanya!
Transmogrification item untuk Alliance.
Transmogrification item untuk Horde.
Bagi mereka yang yang login kepada dunia WoW antara 25 Mei hingga 1 Mei pula akan menerima 4 transmogrification item sempena movie ini.
Tak cukup dengan itu, mahukan macam-macam lagi mechandise Warcraft? Korang boleh dapatkan Warcraft E-Combo di GSC pada harga RM150.00 sahaja (harga asal RM225.40), memang boleh dikatakan sangat murah dengan apa yang korang dapat! Dalam E-Combo ini, korang akan menerima:

2 baucar untuk GSC Dolby Atmos.
2 air bergas bersaiz regular.
1 popcorn bersaiz large.
2 poster Warcraft keluaran terhad.
1 World of Warcraft versi digital.

Harus diingat bahawa promosi ini bermula pada 6 Jun dan dikeluarkan secara terhad. So kalau korang teringin ada baju atau poster Warcraft itu cepat-cepatlah dapatkan E-Combo ni sebelum dirembat oleh orang lain.

Kalau korang pergi ke GSC One Utama, jangan lupa mengambil gambar dengan cosplayer watak Garona dan Khadgar. Baru la berkobar-kobar semangat bila hendak menonton movie nanti!
Jadi kalau korang berminat untuk melihat Warcraft atau teringin mencuba siri World of Warcraft yang berjaya menarik seramai 7 juta pemain – inilah peluang dan masanya! Jom Warcraft!
For the Horde!


Trailer Terbaru Filem ‘Ready Player One’ Tampilkan Cameo Street Fighter Dan Overwatch

Trailer kedua dah keluar! Jom layan!

Trailer kedua untuk filem Steven Spielberg akan datang, Ready Player One telah dikeluarkan. Seperti juga trailer pertama yang diperlihatkan, trailer kedua ini juga mempunyai pelbagai rujukan kepada pop culture dan video game.
Antara yang dapat kita lihat adalah Tracer dari Overwatch serta Chun-Li dan Ryu dari siri Street Fighter. Selain itu, kereta ikonik dalam Back To The Future juga ada, serta naratifnya turut menyebut tentang Peter Parker dan Bruce Banner.
Korang boleh saksikan trailer terbaru ini di bawah:

Ready Player One merupakan sebuah filem yang diadaptasi dari novel oleh Ernest Cline. Filem ini bakal berada di pawagam bermula 30 Mac 2018.


The Last of Us Part II Kini Siap Sepenuhnya, Ada Video Mesej Dari Naughty Dog

Sama ada ia memberi impak baik atau sebaliknya, ia merupakan minggu-minggu yang cukup sibuk untuk pembangunan The Last of Us Part II.
Dan terkini, Naughty Dog telah mengumumkan bahawa game sekuel yang sangat dinantikan itu telahpun siap sepenuhnya dan sudah bersedia untuk dilancarkan.
Lengkapnya pembangunan ini diumumkan oleh studio itu melalui satu video yang menampilkan pengarah dan penulis game tersebut, Neil Druckmann.
Mesej utama yang ingin disampaikan beliau melalui video ini ialah mengingatkan para peminat untuk terus yakin kepada The Last of Us Part II. Druckmann menegaskan apa sahaja yang telah kita dengar atau baca tentang spoiler yang telah tertiris, itu semua tidak mampu dibandingkan dengan apa yang kita akan alami semasa bermain game ini dari mula hingga tamat.
Korang boleh dengarkannya di bawah:

Ini pastinya salah satu damage control yang sedang dilakukan Naughty Dog bagi menenangkan keadaan sesetengah peminat yang kecewa dengan plot cerita game ini selepas membaca spoiler yang tertiris itu. Video yang menampilkan Druckmann ini juga mendapat dislike yang banyak di Youtube. Semasa artikel ini ditulis, nisbah video ini adalah sama, iaitu ia mendapat 11 ribu like dan 11 ribu dislike.
Bagi yang tidak tahu, spoiler besar The Last of Us Part II telah tertiris minggu lalu. Sony telah mengesahkan bahawa individu yang meniriskannya tiada kaitan rasmi dengan game, dan ada laporan mengatakan yang ia ditiriskan oleh penggodam.

The Last of Us Part II akan dilancarkan pada 19 Jun ini, eksklusif untuk PS4.


Bos Epic Games Kata SSD PS5 ‘Jauh Lebih Bagus Daripada High-End PC’, ‘Tahap Dewa’

Selepas memperlihatkan apa yang PS5 mampu lakukan dalam Unreal Engine 5, CEO Epic Games, Tim Sweeney telah bercakap bersama IGN bagi menerangkan lebih lanjut tentang demonstrasi teknikal yang telah dipersembahkan.
Ketika ditanya apakah teknologi yang terdapat dalam PS5 yang membenarkan Unreal Engine 5 dapat berfungsi sebegini hebat, Sweeney menjawab ia disebabkan oleh sistem storannya, iaitu menggunakan SSD, yang membuatkan konsol ini benar-benar berkuasa.
Beliau menegaskan bahawa seni bina storan dalam PS5 adalah jauh lebih baik daripada solusi SSD terbaik yang kita boleh beli di PC pada hari ini. “Dan ia sangat mengujakan melihat pasaran konsol sedang menolak pasaran high-end PC ke hadapan melalui cara ini,” kata Sweeney.
Ketika bercakap kepada Eurogamer pula, Sweeney mengatakan sesuatu yang sama. “Ia mempuyai sistem storan ‘tahap-dewa yang mana jauh lebih baik daripada PC.”
Kata-kata beliau ini pastinya senada dengan apa yang didedahkan Sony dalam acara pada Mac lalu yang berkongsikan mengenai sistem seni bina PS5. Sony mendedahkan bahawa SSD di PS5 akan mensasarkan sekurang-kurangnya 5GB per saat dari segi bandwidth. Sebagai perbandingan, HDD dalam PS4 pada ketika ini hanya mampu menggapai data kira-kira 50MB hingga 100MB per saat.
Kalau korang masih belum saksikan demonstrasi teknikal Unreal Engine 5 yang diperlihatkan Epic Games beberapa hari lalu, korang boleh tontonnya di sini.
PS5 akan dilancarkan pada hujung tahun ini.


Pemilik League of Legends Berjaya Saman Pembangun Mobile Legends, Diminta Bayar RM11.77 Juta

Bayar jangan tak bayar!

Pemilik kepada Riot Games, Tencent Holdings telah berjaya menyaman pembangun Mobile Legends, Shanghai Moonton Technology Co.. Menurut laporan Dot Esports, yang diperoleh daripada beberapa sumber, Moonton telahpun membayar saman tersebut kepada Tencent, iaitu bernilai 19.4 juta Yuan China, iaitu kira-kira RM11.77 juta.
Pembangun League of Legends itu telah menyaman Moonton pada tahun lalu, namun ia tidak berjaya. Kemudian, mereka telah berjaya memenangi kes ini melalui satu kes saman yang baru.
Pada mulanya, Moonton dikatakan hanya perlu membayar Tencent sebanyak 2.6 juta Yuan China, tetapi mahkamah (Shanghai No. 1 Intermediate People’s Court) telah menyatakan yang peruntukan yang dibuat itu adalah salah.
Kalau korang nak tahu apakah poin-poin yang dikeluarkan Riot Games sebagai bukti untuk menyaman Mobile Legends dalam kes pada tahun lalu, korang boleh bacanya di sini.


Kempen Pemasaran Uncharted 4 Adalah Yang Terbesar Dalam Sejarah PlayStation!

Kata Sony UK (United Kingdom), kempen pemasaran untuk siri terakhir Uncharted ini adalah terbesar bagi mereka.
Menurut VG247, dalam Majalah MCV yang dikeluarkan minggu ini, Sony UK telah memberitahu bahawa Uncharted 4 merupakan pelaburan perisian yang terbesar pernah PlayStation lakukan. Dalam erti kata lain, ia adalah kempen pemasaran terbesar pernah PlayStation laburkan.

Pada muka surat 29 dan 30 di Majalah MCV itu, mereka telah memperlihatkan beberapa cara dan gaya pemasaran yang telah mereka lakukan untuk game tersebut – antaranya ialah iklan di televisyen, pengiklanan bercetak, iklan di panggung wayang, pengiklanan digital dan banyak lagi!
JomBaca: Uncharted 4: Senarai Patch Hari Pertama Tertiris, Saiz Adalah 5 GB, Tiada Spoiler
Lebih menarik, di bahagian tengah bawah kedua-dua muka surat itu, ia mengatakan, “…and much more we can’t talk about yet! Thank you for all your support“.
Apakah maksud daripada ayat itu? Apakah yang bakal mereka tunjukkan dalam masa terdekat ini? Kelihatan seperti terdapat kejutan yang akan mereka bawakan.
Sama-sama kita nantikan!

Selepas ditunda sebanyak tiga kali, tarikh pelancaran Uncharted 4: A Thief’s End adalah pada 10 Mei 2016, eksklusif untuk PlayStation 4.
JomBaca: Uncharted 4: Acara Pelancaran Pada 9 Mei Ini – Banyak Hadiah Untuk Dimenangi!


FIFA 19 Bawakan Nostalgia Bola Sepak 1960-an Dalam Story Mode The Journey: Champions

Kemungkinan ada spoiler kecil di bawah.

Tahun ini, FIFA 19 akan menyimpulkan kisah Alex Hunter dalam story mode The Journey: Champions. Selepas kisahnya pertama kali dibawakan dalam FIFA 17, ia akan ditamatkan selepas trilogi ini dalam siri game FIFA.
Apa yang menarik dalam “episod” ketiga dan terakhir dalam FIFA 19 ini, ia akan dimulakan dengan nostalgia bola sepak 1960-an. Perlawanan akan dimulakan dengan pemain akan bermain sebagai Jim Hunter, datuk kepada Alex Hunter. Dalam perlawanan menentang Coventry (pemain pula akan bermain di kelab yang dipilih), Jim Hunter dalam misinya untuk meyumbatkan gol ke-100 dalam kariernya.
Tema retro klasik 60-an yang dibawakan ke dalam satu perlawanan ini sememangnya sangat menarik. Padangnya berlumpur, jersi dan seluarnya ketat, bola klasik, skrin yang seperti menonton perlawanan bola sepak lama, malah lengkap dengan ulasan (commentary) macam dulu-dulu.
Korang boleh saksikan perlawanan ini dalam video di bawah, dimuatnaik oleh Eurogamer, yang mana mereka telah dapat bermain FIFA 19 lebih awal:

Lebih menarik, apabila korang habiskan perlawanan klasik ini, korang akan mendapat Jim Hunter, yang mempunyai rating 77, untuk digunakan dalam mode FIFA Ultimate Team (FUT).

FIFA 19 akan dilancarkan pada 28 September ini untuk PC, PS4 dan Xbox One.
Sumber: Eurogamer


Life is Strange 2: Episode 1 – Roads: Boleh Beli or Boleh Blah!?

Life is Strange 2 merupakan sekuel kepada Life is Strange, sebuah game grafik adventure berepisod yang menawarkan para pemain pelbagai pilihan dalam setiap peringkat jalan cerita.

Dibangunkan oleh Dontnod Entertainment dan diterbitkan oleh Square Enix, Life is Strange 2: Episode 1 – Roads dikeluarkan pada 27 September 2018. Membawakan lima episod keseluruhan dalam musim ini, episod-episod seterusnya masih belum diumumkan tarikh pelancarannya.
Sekuel Ataupun Tidak?

Walaupun Life is Strange 2 (LiS2) dikatakan sebagai sekuel kepada game pertamanya iaitu Life is Strange (LiS), dari segi jalan cerita utamanya, ia tidak berkait sama sekali antara satu sama lain. Mengapa ia digelar “2” adalah disebabkan ia berada dalam “universe” yang sama serta timeline dalam dunia LiS2 berlaku selepas LiS.
Sebelum memulakan LiS2, pemain diminta untuk menjawab dua soalan terlebih, iaitu (1) “adakah pemain pernah bermain LiS?”, jika pernah, (2) “penamat (ending) yang mana satu pemain tersebut pilih?”. Ya, siri game ini memfokuskan kepada pilihan yang kita buat, maka, penamatnya juga mempunyai lebih daripada satu.
Setakat ini, untuk Episode 1 ini, dua soalan sebelum memulakan game ini kelihatan signifikan kepada beberapa perincian kecil yang ditampilkan ke dalam LiS2. Misalnya, akan kelihatan papan tanda peringatan kepada mangsa-mangsa ribut yang terjadi di kawasan Arcadia Bay (jika korang memilih untuk menyelamatkan Chloe dalam LiS). Selain perincian-perincian kecil seperti ini, kaitan antara LiS dengan LiS2 masih lagi tidak kelihatan dalam jalan cerita utamanya.
Penulis berharap, dan dapat merasakan yang Dontnod mungkin akan mengaitkan kedua-dua game ini dengan lebih mendalam dalam episod-episod akan datang yang masih belum dikeluarkan. Penulis mahu Dontnod mengejutkan para pemain dengan cara bagaimana mereka mengaitkan kedua-dua game ini.
Perkauman Dijadikan Pentas Utama

Tema jalan cerita yang dipentaskan ke dalam LiS2 sedikit berbeza dengan apa yang pernah disajikan dalam LiS. Kalau LiS membawakan elemen kekuatan hubungan persahatan dalam persekitaran keluarga dan sekolah, LiS2 pula, setakat ini, membawakan tema hubungan antara adik dan abang dalam meneruskan kehidupan dalam negara yang penuh dengan sifat kebencian dan perkauman.
Dua watak utama dalam LiS2 ialah Sean (abang) dan Daniel (adik), dua beradik yang mempunyai darah Mexico. Cerita dimulakan dengan mereka hidup dalam kejiranan di Seattle yang memandang serong terhadap keluarga mereka kerana berasal dari negara jiran, walaupun mereka sudah memiliki kerakyatan Amerika.
Kemudian sesuatu yang sangat buruk telah menimpa keluarga mereka dan mereka berdua, Sean dan Daniel terpaksa melarikan diri dari kawasan tersebut. Apa yang berlaku ini boleh dikatakan spoiler kecil di awal game. Walaupun Dontnod ada memuatnaik babak awal ini secara rasmi, namun penulis tidak mahu spoil-kan kisahnya bagi memberikan para pembaca pengalaman yang lebih baik apabila bermainnya nanti.
Kalau korang nak juga tonton babak awal ini, boleh saksikannya di bawah, tetapi penulis sarankan supaya jangan jika ingin menghayati game ini dengan lebih baik.

Satu-satu kekurangan yang ingin penulis naikkan dalam game ini adalah apabila saat-saat manis Sean dan Daniel bersama keluarga boleh dikatakan terlalu sekejap. Namun, penulis faham yang masa yang ada digunakan untuk menggarap babak-babak lain yang lebih penting.

Sepanjang mereka melarikan diri selepas apa yang berlaku kepada keluarga mereka, Sean dan Daniel menempuh satu perjalanan yang cukup berliku apabila bertemu dengan beberapa individu berkulit putih yang bersifat perkauman terhadap mereka. Di sinilah jalan ceritanya menjadi semakin tegang dan mendebarkan.
Ya, LiS2 ini sememangnya mempunyai auranya yang bersifat politikal. Dontnod cuba membawakan suasana Amerika pasca pentadbiran Donald Trump. Menggunakan elemen perkauman sebagai kekuatan utama dalam Episode 1 ini, sifat politikal ini bertambah terang lagi bersuluh apabila ada watak yang menyebutkan tentang sokongan mereka untuk membina benteng di sempadan Amerika-Mexico seperti saranan Presiden Trump.
Walau bagaimanapun, game ini tidaklah menstereotaip terhadap golongan berkulit putih pula. Ada juga golongan ini yang tidak bersifat perkauman terhadap Sean dan Daniel, malah membantu mereka berdua dalam keadaan mereka tiada siapa lagi untuk menumpang kasih.
Sekotak Tisu Habis

LiS2 mengingatkan semula penulis kepada setiap detik dalam LiS dan Life is Strange: Before the Storm tentang bagaimana siri game ini sentiasa menyentuh hati. Dari jalan ceritanya, dialog yang dilontarkan, aktiviti-aktiviti sampingan yang dilakukan, sudut-sudut kamera yang dimainkan, sehinggalah kepada setiap lagu yang digunakan — semuanya mampu membuatkan setiap pemain menitiskan air mata tanpa sedar.
20 minit pertama dalam game ini sahaja sudah cukup membuatkan penulis terasa berdebar, marah, tak senang duduk dan dalam masa yang sama masih lagi memikirkan saat apa yang telah terjadi kepada keluarga mereka yang sungguh menyayat hati. Apa terjadi dalam keseluruhan episod ini selama 2 jam lebih? Korang akan dihidangkan dengan satu roller coaster emosi yang diadun dengan cukup baik.
Ia bertambah menyentuh perasaan melihatkan hubungan abang-adik antara Sean dan Daniel. Sean sebagai abang terpaksa memikul tanggungjawab yang begitu besar dalam membawa adiknya lari dari rumah kesayanngan mereka. Daniel pula masih tidak tahu apa-apa yang terjadi kepada keluarganya, masih bersikap kebudak-budakan yang comel, dalam masa yang sama rindukan keluarganya.
Kita sebagai pemain, yang tahu apa sebenarnya terjadi kepada keluarga mereka, begitu simpati dengan nasib dua beradik ini.
Apa Seterusnya Dalam Episode 2?

Korang masih ingat dengan The Awesome Adventures of Captain Spirit (TAAOCS) yang dikeluarkan secara mengejut pada Jun lalu? Pesanan penulis satu sahaja: tolong jangan mulakan LiS2 sekiranya korang belum bermain TAAOCS.
Bagi korang yang tidak tahu, TAAOCS merupakan prekuel pendek kepada LiS2 yang dikeluarkan oleh Dontnod sebagai sebuah demo percuma yang boleh dihabiskan dalam masa kira-kira 45 minit.

Kebanyakan pemain, termasuk juga penulis, telah menghabiskan TAAOCS apabila ia dilancarkan pada Jun lalu, beberapa bulan sebelum kita mengetahui siapakah watak utama dalam LiS2. Pada ketika itu, kita semua tidak mengetahui apakah kaitannya dengan LiS2.
Tetapi, setelah bermain episod pertama LiS2 ini, kita sudah boleh nampak bagaimana ia dikaitkan dengan TAAOCS, terutamanya apabila sedutan Episode 2 dipaparkan selepas menghabiskan Episode 1. Maka sebab itu, penulis sarankan agar korang mainkan terlebih dahulu TAAOCS sebelum memulakan LiS2.
Keputusan – BOLEH BELI or BOLEH BLAH!?

Pernah mainkan Life is Strange yang pertama dan sukakannya? Jangan cakap banyak, korang BOLEH BELI game ini dengan segera. Segala elemen, terutamanya elemen menyayat hati, yang ada dalam game pertama dibawakan dengan baik ke dalam game “sekuel” ini — tapi dengan lebih baik!
Namun, sekiranya korang tidak mempunyai bajet yang cukup untuk membeli tisu, penulis sarankan korang jangan mainkan game ini. Senang kata, kalau korang tidak berminat dengan game-game menyentuh perasaan, game ini BOLEH BLAH untuk korang.
+ Keseluruhan game menyentuh perasaan
+ Hubungan adik-abang yang kuat
+ Ada kaitan dengan game pertama, walaupun sikit
+ Menyedarkan pemain tentang bahayanya sifat perkauman
+ Kejutan terhadap kaitan dengan The Awesome Adventures of Captain Spirit
+ Lagu syahdu yang terbuai dalam jalan ceritanya
– Saat bersama keluarga terlalu sekejap


Backbone One Kini Boleh Dibeli Pada Harga RM495, Versi Android Akan Tiba November

Beberapa hari lalu, Backbone telah mengumumkan Backbone One, iaitu controller gaming untuk iPhone, diinspirasikan daripada warna dan rekaan controller DualSense PS5 serta mendapat lesen rasmi PlayStation.

Backbone One akan memudahkan para pemain untuk bermain game-game PS4 dan PS5 menggunakan aplikasi PS Remote Play. Apa yang korang perlukan hanyalah konsol PS4/PS5 dan sambungan internet yang baik — pasangkan iPhone ke Backbone One dan korang akan dapat main game-game PlayStation secara streaming.
Selain bermain menggunakan aplikasi PS Remote Play, Backbone One juga boleh digunakan untuk bermain mana-mana game mobile dari App Store yang menyokong controller seperti Genshin Impact, Fantasian, Call of Duty: Mobile dan lain-lain.
Lebih menarik, Backbone One mengambil kuasa dari iPhone yang dipasangkan, maka controller ini tidak perlu dicas.

Terkini, laman rasmi Backbone One telah mendedahkan harga rasmi dalam Ringgit Malaysia iaitu RM495.
Laman itu turut menyatakan yang pra-tempah untuk Android sudah boleh dilakukan sekarang, dan penghantaran akan dibuat sekitar November 2022.


5 Langkah Untuk Masukkan Logo & Jersi Ke Dalam PES 2016

Seperti yang diketahui, PES 2016 (eksklusif untuk PS4) mempunyai feature di mana korang boleh meng-import images untuk mengubahsuai logo dan jersi kelab-kelab yang tidak mendapat lesen.

Untuk melakukan pengubahsuaian ini, ia tidaklah sesukar yang disangka. Jom kami tunjukkan langkah-langkah mudah tersebut:
1. Download Kit Packs
Sudah pasti, korang memerlukan logo dan jersi (kit packs) yang telah disiap-reka. Terdapat banyak laman web yang menyediakan kit packs ini. Untuk mendapatkan kit-kit bagi kelab-kelab dari Eropah, kami lebih gemar mengambilnya dari PESWorld. Manakala, kalau korang ingin mendapatkan logo dan jersi bagi pasukan-pasukan Liga Malaysia, korang boleh dapatkannya daripada Alpacino Cilox.
2. Sediakan USB Drive
USB Drive diperlukan untuk memindahkan kit-kit ini dari PC/laptop ke dalam PS4. Pastikan USB drive tersebut adalah berformat FAT32 kerana PS4 tidak akan dapat mengesan USB drive selain daripada FAT32.

3. Buat Folder WEPES
Korang buatkan satu folder dalam USB drive tersebut dan namakannya ‘WEPES’. Kemudian, barulah masukkan semua kit-kit tersebut yang sudah di-download tadi ke dalam folder WEPES itu. Kalau korang tak buat folder ini, PS4 tidak dapat mengesan kit-kit tersebut walaupun dah dimasukkan ke dalam USB drive.

4. Import Images
Selepas korang cucukkan USB drive ke PS4, dalam PES 2016, pergi ke Edit Mode > Data Management > Import Images. Kemudian, pilihlah sama ada korang mahu import gambar untuk Strip, Team Emblems, Competition Emblems atau Manager Photo. Korang import logo dan jersi yang ingin korang masukkan itu.

5. Paste Image Ke Pasukan Kegemaran
Pergi semula ke menu Edit Mode > Teams, kemudian pilihlah pasukan mana yang ingin korang ubahsuai.

Untuk memasukkan logo pasukan, korang pilih Emblem dan Paste Image.
Untuk memasukkan jersi pasukan, pilih Strip. Kemudian korang akan diberi pilihan iaitu Outfield Player’s 1st (Home), Outfield Player’s 2nd (Away) dan Goalkeeper’s 1st. Seterusnya, pilih Paste Image dan pilih jersi bagi pasukan tersebut.

Untuk tambahan, kadang-kala, nombor yang terdapat di jersi selepas proses Paste Image itu tidak mempunyai warna yang sebenar. Jadi, korang kena ubah sendiri warna yang sepatutnya di Markings.

Selepas siap korang buat semua itu, TADAA! Korang dah pun siap melakukan pengubahsuaian untuk pasukan kegemaran korang. Selamat mencuba!

JomBaca: PES 2016: Boleh Beli or Boleh Blah?!


Mobile Gamer Dah Belanjakan Lebih RM185 Billion Setakat Ini Dalam 2021 Di Seluruh Dunia

Pemain di seluruh dunia telah membelanjakan kira-kira 44.7 billion (sekitar RM185.55 billion) dalam game mobile setakat ini sepanjang enam bulan pertama tahun 2021.
Nilai ini dikongsikan oleh Sensor Tower, firma penganlisis industri gaming, kepada GamesIndustr.biz.
Angka ini bertambah sebanyak 17.9 peratus daripada jangka waktu yang sama pada tahun 2020.
App Store milik Apple menyumbang lebih daripada separuh daripada angka ini, iaitu setinggi USD26 billion (sekitar RM107.93 billion), meningkat 13.5 peratus berbanding tahun sebelumnya. Manakala, Google Play pula menyumbang sebanyak USD18.7 billion (sekitar RM77.62 billion), meningkat sebanyak 24.7 peratus.
Lima game mobile teratas dalam perbelanjaan sepanjang separuh tahun pertama 2021 adalah Honor of Kings, PUBG Mobile, Genshim Impact, Roblox dan Coin Master. Perbelanjaan PUBG Mobile ini termasuklah yang diperoleh dari Game For Peace, versi iOS yang dilancarkan secara spesifik untuk pasaran China.
Lebih menarik, perbelanjaan keseluruhan (termasuk aplikasi bukan game) di kedua-dua App Store dan Google Play untuk enam bulan pertama 2021 adalah USD64.9 billion (sekitar RM269.40 billion). Bermakna, perbelanjaan dari game sahaja menyumbang kepada 68.9 peratus daripada jumlah tersebut.
Ironiknya, lima game paling tinggi dibelanjakan oleh gamer seperti dinyatakan di atas bukanlah game paling banyak dimuat-turun. Sebaliknya, game yang paling banyak dimuat-turun di kedua-dua platform iOS dan Android setakat ini sepanjang 2021 adalah Join Clash 3D, Garena Free Fire, High Heels, Bridge Race dan Among Us.
Apa pula game mobile yang paling korang banyak mainkan sepanjang 2021 setakat ini? Kongsikannya dengan kami di ruangan kami.


Jadikan Cita-Cita Menjadi Mobile Game Developer Suatu Kenyataan! Jom Bina Mobile Game!

Mulakan langkah korang menjadi seorang mobile game developer dengan menyertai Bengkel Bina Mobile Game anjuran SYSV Ventures ini.

SYSV Ventures adalah sebuah syarikat solusi IT tempatan yang menawarkan servis/perkhidmatan seperti Pembangunan Web & Mobile App, Bengkel Bina Game, Bengkel Bina App dan macam-macam lagi. Terkini, mereka membuka pendaftaran ke Bengkel Bina Mobile Game yang akan diadakan pada masa, hari dan lokasi berikut:
Tarikh: 18 Mac 2017
Masa: 9:00 Pagi – 5:00 Petang
Lokasi: Pusat Perdagangan Puchong Prima, Puchong, Selangor
[LRT Puchong Prima berada 200m dari lokasi]
Peta: https://goo.gl/maps/D7rsWZL3Z662
Kelas seharian ini sesuai bagi korang yang baru bermula belajar programming dengan modul yang 100% praktikal. Dengan panduan daripada tenaga pengajar berpengalaman dan modul berbahasa Melayu – korang akan menghasilkan sebuah game HTML yang siap dan berfungsi di platform mobile.

Menurut kertas cadangan yang dikongsi bersama JomGaming, mereka menggariskan modul-modul yang akan dipelajari sepanjang hari di bengkel ini nanti. Dari kelas asas pengenalan game, pembangunan aset-aset gaming seperti sprites dan audio, sehingga ke debugging dan deployment – bengkel ini akan memberi korang pendedahan kepada proses pembangunan sebuah mobile game. Sesuai bagi mereka yang berminat mempelajari proses dan aliran kerja dalam industri pembikinan game.

Antara game-game yang disenaraikan boleh korang jadikan sebagai rujukan untuk pembikinan game korang nanti adalah seperti Flappy Bird, Vector, Super Mario Run, Jetpack Joyride, Angry Bird, Piano Tiles, dan macam-macam lagi! Korang boleh tap/click link-link tersebut bagi menonton video gameplay dan trailer berkenaan.

Untuk menyertai bengkel ini, korang perlulah mendaftar awal sebelum 28 Februari 2017 untuk mendapatkan yuran Early Bird seperti berikut:
• RM 149.00 (untuk 1 orang)
 • RM 299.00 (untuk 2 orang + PERCUMA seat untuk 1 orang)
Lagi best, yuran ini meliputi modul bengkel, makanan tengahari dan juga sijil penyertaan. Memang lengkap lah harga kursus ini.
Hanya datang bawak diri beserta smartphone, charger dan laptop dilengkapi pelayar web Google Chrome!

Nak Daftar Di Mana?
Untuk mendaftar, klik laman mereka di JoinKursus.com – buat pembayaran bank ke akaun mereka dan isikan e-borang yang tersedia. Untuk sebarang pertanyaan, SYSV Ventures boleh dihubungi menerusi Facebook Messenger atau Whatsapp (019.2424.588/019.991.7914). Mereka juga boleh ditemui di Instagram dan Twitter.
Daftar SEKARANG. Tempat terhad untuk 30 orang sahaja.
[su_box title=”Jom Bina Mobile Game!” box_color=”#ff0000″]2x Tiket ke Bengkel Bina Mobile Game. Hanya komen di post Facebook artikel ini:
‘1. Mobile game kegemaran korang.’
‘2. Idea menambahbaik mobile game kegemaran korang.’
2 komen terbaik akan mendapat tiket ke Bengkel Bina Mobile Game ini nanti![/su_box]


Carmageddon: Max Damage: Kenderaan, Kemusnahan dan Keseronokan 90an Bakal Tibe Ke Console!

Stainless Games bakal membawa Carmageddon: Max Damage ke PS4 dan Xbox One. Otai-otai Carmageddon, jom lakukan kemusnahan jalanan!
Carmageddon: Max Damage bakal membawa pemain berentap dalam perlumbaan yang penuh keganasan melalui 10 level. Pemain juga bakal menerima akses kepada 30 buah kenderaan yang pelbagai.
Game ini bakal mempunyai mode multiplayer, career dan juga freeplay yang memberi bonus kepada pemain jika melanggar orang awam! LOL!
Masih tiada tarikh bila Carmageddon: Max Damage bakal dilancarkan namun pihak studio Stainless Games menjangkakan dalam pertengahan tahun ini nanti.


Masa Untuk Kita Balas Dendam Terhadap Kapal Perang Portugis, Saksikan Gameplay Baru Skull & Bones

Dalam sidang media Ubisoft di E3 2018 yang baru sahaja berakhir sebentar tadi, Ubisoft Singapore telah memperlihatkan gameplay baru untuk game pertempuran laut akan datang, Skull & Bones.

Pada kali ini, mereka memperkenalkan kepada kita dengan mode PvE baru, digelar Hunting Grounds. Ia memfokuskan kepada pertempuran menentang kapal perang Portugis di Lautan Hindi serta bagaimana korang boleh mengatur serangan bersama rakan-rakan.
Selain itu, mereka turut memperlihatkan apakah customizations yang boleh dilakukan kepada kapal korang. Kosmetik keseluruhan kapal, meriam, roda kemudi kapal adalah antara banyak aspek yang boleh diubahsuai — yang mana setiap daripada mempunyai abiliti berbeza yang akan memberi kesan kepada permainan kapal korang.

Korang boleh tonton di bawah:

Di samping itu, Ubisoft turut memperlihatkan trailer sinematik yang menampilkan babak yang semestinya memukau:

Skull & Bones akan dilancarkan di PC, PS4 dan Xbox One sekitar April 2019.


Geralt of Rivia Dari The Witcher 3 Sertai Askar Nendoroids!

Ganas tapi comel tapi ganas, tapi comellll!

Selama ni apabila watak game dijadikan patung Nendoroid, penulis tak heran sangat. Tapi bila diorang sertakan Geralt – penulis tak tahan!

Geralt of Rivia dari game The Witcher 3: Wild Hunt merupakan karakter game terbaru diumumkan untuk mendapat versi patung Nendoroid. Patung dengan articulation penuh ini boleh korang pose dalam pelbagai gaya. Ia turut hadir dengan steel sword dan silver sword untuk melawan musuh nyata dan mistikal!

Barisan kad Gwent turut disertakan untuk korang gayakan Geralt bermain game tersebut.

Patung Nendoroid Geralt turut didatangkan dengan beberapa plate muka dengan ekspresi berbeza – termasuk wajah Geralt selepas menelan potion!

Scene mandi di dalam bath tub di permulaan game juga dapat korang gayakan dengan bahagian-bahagian mandian yang disertakan!

Paling comel, adalah video promo yang dihasilkan oleh Good Smile Company bersama Maul Cosplay.

Geralt Nendoroid ini dijangka akan dilancarkan September nanti pada harga USD45 (RM174.49). Untuk membuat tempahan ataupun maklumat lanjut, korang boleh melawat laman rasmi di SINI.